cyanic-selkie/wikianc huggingface dataset:
以神之名：信仰的背叛
《以神之名：信仰的背叛》（나는 신이다: 신이 배신한 사람들；In the Name of God: A Holy Betrayal）係Netflix同韓國文化廣播（MBC）製作嘅一套紀錄片，介紹四位韓國嘅邪教領袖：鄭明析、朴順子、金己順同李載祿. 節目喺2023年3月3號上架，總共8集.
其中頭3集涉及攝理教鄭明析嘅單元入面，其中一位受訪嘅受害人係嚟自香港嘅女畫家葉萱，所以備受香港觀眾留意.
化學熱力學
化學熱力學（chemical thermodynamics）可以話係一個結合咗化學同熱力學嘅領域，睇重研究化學反應當中嘅熱能變化.
胡社生行
胡社生行（Wu Sang House）係香港寫字樓，喺九龍旺角彌敦道655號，高26層，由合和實業創辦人胡應湘阿爸胡忠起，用咗胡忠阿爸胡社生個名命名. 大廈1966年起好，係嗰時區內最高建築，圓碟形嘅頂樓開咗香港頭一間旋轉餐廳. 餐廳1980年代改做酒樓，再喺1996年後改做寫字樓.
望春風
望春風（台灣閩南話：Bāng Tshun-hong）係由鄧雨賢作曲、李臨秋作詞嘅臺灣民謠，首度喺1933年日治時期嘅臺灣傳唱，原唱係1930年代嘅古倫美亞唱片當紅歌星純純.
從1930年初問世以嚟，望春風一直係受歡迎嘅台灣閩南語流行歌曲、台灣民謠之一. 2000年，一項由台北市政府同聯合報主辦，超過220,000人參與嘅《歌謠百年台灣》活動入面，該曲攞到最受歡迎老歌嘅第一名. 另外，該曲用咗傳統五聲音階結合而成嘅特殊獨有優美旋律，亦係普遍認為係好有特色嘅「臺灣調」.
高原省
高原省係剛果共和國嘅一個省，喺國土中部，首府兼巴拉.
赤草站
赤草站（；Chicao Station），規劃同施工期間嗌過鄧村站（；Dengcun Station），係廣州地鐵廣州地鐵14號綫嘅車站，2018年12月28號開通，喺從化區太平鎮神岡嘅廣從北路段入面，鄧村同菜地塱之間（逸泉山莊西南角，105國道嘅K2501+880標記位）.
外觀
同其它嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆. 但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度.
樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台. 站內既有休息室，又有廁所，更加有母嬰室. 其中休息室有2個，喺月台範圍入面. 而廁所同母嬰室喺站廳收費區入面近東南偏南邊牆邊範圍，其中母嬰室喺廁所嘅女廁門口隔籬.
站廳
鐘落潭站嘅站廳收費區喺車站東北邊，西南邊係過街通道. 收費區有好多部扶手電梯同樓梯、專用𨋢往返月台都得.
月台
呢個站有兩個島式月台，喺廣從北路鄧村東北角近逸泉山莊西南角隔籬嘅105國道上空.
不過，由於實行咗快慢綫，兩綫嘅列車行嘅軌道都唔同. 按道理嚟講，慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停. 不過嘅快車重未加密，所以快車喺大多數情況下經埋邊嗰兩條軌道直接飛站唔停，而慢車同快車一樣，都喺埋邊嗰兩條軌道停站.
喺呢個站東邊有三條交叉渡綫響度，每條軌道之間各一個. 其中月台前邊嗰兩條交叉渡綫係畀慢車因臨時停車避咗快車後開出時或每日慢車尾班車收車返入鄧村車輛段用. 而兩個月台之間嗰條交叉渡綫除咗係每日慢車尾班車收車返入鄧村車輛段用之外，亦可以喺突發事件情況下用到，嗰時專門畀喺赤草站以東北啲車站出冬瓜豆腐時，啲車會攞呢個站做總站，屆時去從化市區或城郊一帶嘅需要轉乘其它交通工具.
商舖同自助服務
呢個站冇商舖，但得臺自助服務. 自助服務凈得部共享雨遮響度.
出入口
呢個站有3個出入口，分别係A同B、C.
規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶. 但2005年，新華綫嘅西段（花都汽車城⇆高增）被列入咗廣州地鐵9號綫一部分，而廣從路段（太和⇆街口）直到2008年份規劃先至重新提出.
開通
2018年12月28號晏晝，由於一期主綫部份正式開通，呢個站亦正式開放.
大埔區議會
大埔區議會係香港18個區議會之一，喺1981年4月成立，負責協助處理新界東大埔區嘅事務. 呢區一共有21個議員，19個直選議員，2個當然議員（區內各鄉事委員會主席）.
Saint-Martin-de-la-Lieue
Saint-Martin-de-la-Lieue係法國嘅一個市鎮，位置喺卡爾華多斯.
土瓜灣避風塘
土瓜灣避風塘（To Kwa Wan Typhoon Shelter）係香港一個避風塘，喺九龍九龍城區土瓜灣沿岸. 避風塘佔地14.8公頃，只係畀作業船隻用.
摩西 (米高安哲羅)
摩西（Moses，Mosè）係米高安哲羅整嘅一個雕像.
西北省 (贊比亞)
西北省係贊比亞嘅一個省，喺國土西北部，首府索盧韋齊.
結構力學
結構力學（structural mechanics）係指用力學概念分析同了解人造結構（建築物等）嘅領域. 簡單例子有分析一間屋嘅屋頂重量點樣分佈喺啲牆上面.
黎建彰
黎建彰（Andy Dark）係香港廚師兼飲食節目主持，擅長整創意菜式，藍帶廚藝學院畢業. 佢除咗喺電視節目出鏡，亦有用「Andy Dark」個名經營自己嘅YouTube頻道，訂閱人數超過4萬.
北大
北大（）主要係大學嘅略稱，可以係：
官塘工業中心
官塘工業中心（Kwun Tong Industrial Centre）係香港工業大廈，喺九龍觀塘觀塘道436-484號，分四期，高13層，1978-1980年入伙.
Saint-Martin-de-Mailloc
Saint-Martin-de-Mailloc係法國嘅一個市鎮，位置喺卡爾華多斯.
鹽田仔避風塘
鹽田仔避風塘（Yim Tin Tsai Typhoon Shelter）係香港一個避風塘，喺新界西貢區鹽田梓（唔係大埔區鹽田仔）東部沿岸. 避風塘佔地9.2公頃，作業船隻同遊樂船隻嘅泊位各佔4.6公頃.
雙失青年
雙失青年（NEET，全名叫Not in Education, Employment or Training），華語圈又叫啃老族、吃老族、傍老族、尼特族，係指失學同失業嘅年青人，亦即係唔安排就學、唔返工、唔進修或者唔參加就業輔導嘅後生仔.
原因
雙失青年被認為係世界性嘅社會問題，往往出現喺趕唔上世界經濟潮流嘅經濟發達高增長、生活水準高國家嘅待業青年階層中產生.
社會問題
雙失青年依賴屋企人唔返工，除咗本身無自行謀生能力之外，亦會增加屋企人負擔；而屋企人嘅生活供應，亦未必能夠足夠維持到生命結束嗰一日，會加速家庭經濟危機，消費趨於保守而下降，進一步拖累景氣. 同時，亦會令失業人口增加，對社會上要救濟嘅人數亦會增加造政府負擔，成個社會經濟曲線亦會呈現惡性向下嘅趨勢. 家庭氣氛亦會連帶受影響，成日唔返工嘅雙失青年賴喺屋企入面，屋企人會擔心自己仔女嘅未來，從而產生爭執，家庭唔美滿，人嘅心理亦會有改變. 如果本身屋企人份糧都好難維持自己嘅支出，雙失青年嘅存在更加會加劇佢哋嘅負擔. 雙失青年嘅存在唔單只牽涉個人或者家庭問題，更加影響到成個國家嘅競爭力同長遠發展.
解決辦法
由於雙失青年大多數係青年人，而且屬於適齡喺工作嘅中堅性人口，造成嘅勞動資源浪費係不容忽視. 政府同社會資源為咗降低社會因此一族群而造成嘅社會問題，會用各種方案去試圖解決，例如擴張就業、職業訓練等. 但係，當經濟情況長期未見好轉時，雙失青年造成對社會秩序嘅壓力會與日俱增，衝突亦會激化. 有證據顯示，為咗解決青年勞動力過剩嘅問題，國家會透過公共建設、強制就業或者募兵等方式嚟消除呢個問題，但係如果經濟本身唔能夠改善，以吸收失業人口，喺資源不足情況入面，政府嘅強制性作為會令到事件變得更差，甚至引發內亂或者戰爭. 日本同德國都曾經面對青壯年人口喺經濟蕭條期間大量失業嘅情況，亦使用強制手段嚟解決，結果演變成第二次世界大戰嘅導火線，所以除咗以經濟層面嚟解決之外，別無他法以治本.
根據日本內田樹教授嘅分析，雙失青年之所以成為雙失青年，係因為佢哋認為世間冷漠，所以應該傳達出世間仲係有溫暖嘅訊息，令到雙失青年了解生命嘅真正意義係同其他人嘅連結同付出，同知道自己嘅存在價值，諗辦法揾出適合自己性格同能夠勝任嘅工作.
楊婉儀
楊婉儀（Winnie Young，）係1995年度香港小姐競選嘅冠軍.
熱力學過程
熱力學過程（英文：thermodynamic process）泛指一個熱力學系統入面發生嘅狀態變化，包括係由外界得到能量而溫度上升或者散失能量而溫度下降.
化學反應係一種成日有人討論嘅熱力學過程，噉係因為有好多化學反應都會吸熱或者放熱，而化學熱力學（chemical thermodynamics）可以話係一個結合咗化學同熱力學嘅領域，好睇重研究化學反應當中嘅熱能變化.
廣州市城市規劃委員會
，又叫做廣州市規劃委員會，簡稱市規委會，係市政府處理廣州城鄉規劃（重要）決策嘅議事機構，喺2006年11月中成立. 而一般規劃事務由市規劃局（國土規劃委）負責.
委員會
第一屆（2006～2012）下設發展策略委員會同建築與環境藝術委員會兩個專業委員會.
第三届（2017～ ）下設主任委員會、規劃委員會、城市交通及市政設施專業委員會、地區規劃及城市設計專業委員會、城市更新專業委員會.
成員
根據委員會規定文件，由政府委員、專家同公眾代表委員兩部分構成，非政府部門成員係經遴選後由市政府出聘任書，屬政府嘅成員啲變動就跟著人事變動一齊變. 委員會同下設各委員會主席即主任，由嗰屆市政府嘅正副首長兼埋.
特點
規劃委員嘅推選係由政府組織搞掂埋嘅 ，委員會會議就喺市政府禮堂入邊開，通過官方微博等等實時發布會議啲決策. 而規委會實際運作係冇乜制約嘅，存在濫權風險.
出面網頁
類:廣州政府啲組織 類:廣州嘅規劃
佛堂門天后古廟
佛堂門天后古廟，又稱為大廟，供奉天后媽祖，係香港至出名同埋最古老嘅天后廟，亦係廣東沿岸保存咗最耐嘅天后廟，喺新界西貢區清水灣半島以南嘅大廟灣地堂咀，近傍佛堂門同布袋澳. 佢係喺南宋咸淳二年開嘅，由莆田帶過來，同九龍蒲崗林氏有密切關，而家已評為香港一級歷史嘅建築，並由華人廟宇委員會負責打理.
我去2000年
《我去2000年》係中國歌手朴樹嘅首張唱碟.
簡介
呢張唱碟1999年1月喺中國大陸地區發行. 2001年7月，喺台灣發行CD+VCD版 ，其中作為主打歌嘅《那些花兒》被重新編曲同重新演唱，並補拍咗全新嘅MV. 2003年11月中國大陸重新發行「珍藏版」，CD喺原台灣版嘅基礎上加咗《九月》同《火車開往冬天》兩隻歌.
伯特利神學院
伯特利神學院（Bethel Bible Seminary）係香港一間神學院，院址喺九龍九龍塘嘉林邊道45-47號.
歷史
伯特利神學院1925年由胡遵理教士（Miss Jenny Hughes）同石美玉醫師創辦喺上海制造局路，當時叫「伯特利聖經書院」（Bethel Bible College），之後改名做「伯特利聖經學院」，三年制畢業. 1937年蘆溝橋事變，戰爭蔓延到上海，學院喺1938年搬到香港；1946年喺上海復校，由於舊地址被毀，1947年決定返到香港，之後改名做「伯特利神學院」，四年制畢業，頒授「神學學士」學位.
芮成鋼
芮成鋼（；；）係中國國營廣播公司中國中央電視台嘅新聞主播同記者. 佢以主持經濟同金融有關節目而辣，喺中央電視台2頻道擁有廣泛嘅收視. 2014年7月，佢係涉嫌腐敗畀中國檢察機關拘留調查.
雷啟裕
雷啟裕（Lui Kai Yu），人稱雷師傅，係香港廚師兼飲食節目主持，中華廚藝學院大師級畢業，後生嗰陣參加全港青年廚師比賽攞冠軍，有「青年刀神」嘅稱號. 佢除咗喺電視節目出鏡，亦有經營自己嘅調味醬料品牌「雷醬軍」.
德高中心
德高中心（Texaco Centre）係香港工業大廈，喺新界荃灣德士古道126-140號，高23層，1981年入伙.
德高中心舊時叫品質工業大廈（QPL Industrial Building），因為係上市公司品質國際嘅總部而有呢個名.
北大村
北大村（）係中國村名，可以係：
Saint-Martin-de-Mieux
Saint-Martin-de-Mieux係法國嘅一個市鎮，位置喺卡爾華多斯.
記憶 (搞清楚)
記憶除咗指一個認知系統，仲可以係：
龍劍笙
龍劍笙，原名李菩生（英文名：Sabrina Lee，），戲迷叫佢阿刨、笙姐，後輩叫佢菩生姐，祖籍廣東中山，係著名香港粵劇演員（女文武生）. 龍劍笙生於教師家庭，爸爸係老師，媽媽負責撫養8個仔女，佢排行第四，有1個哥哥，2個姐姐同4個妹妹. 龍劍笙16歲開始學藝，師承名伶任劍輝同白雪仙. 1969年開始成為雛鳳鳴劇團正印文武生，被譽為任劍輝嘅嫡傳同接班人.
演藝簡歷
1964年4月，佢首次以生角演出折子戲《碧血丹心》嘅永曆帝、9月 除咗《碧血丹心》，亦演出《幻覺離恨天》 嘅賈寶玉，大獲好評；1965年，演出《幻覺離恨天》外，再加演《辭郎洲》嘅〈賜袍〉同〈送別〉   ；1969年，佢以正印文武生身份，演出佢第1套全本劇《辭郎洲》；1972年演第2套全本劇《英烈劍中劍》. 1973年劇團正式外接神功戲，並係1974年至1977年拍攝《三笑姻緣》,《帝女花》同《紫釵記》三部戲曲電影. 1972至1985年間，龍劍笙先後8次同劇團去 越南(一個月)、 新加坡、馬來西亞、美 加同去澳洲演出，每次為期三、四個月咁多.
由出道至1992年間，佢領導劇團成為香港粵劇班霸， 曾經喺港、澳、東南亞、美加、澳洲演出，著名劇目包括《六月雪》、《再世紅梅記》、《俏潘安》、《牡丹亭驚夢》、《紅樓夢 (1983粵劇)》、《蝶影紅梨記》、《紫釵記》、《李後主 (粵劇)》、《帝女花》、《西樓錯夢》、 《英烈劍中劍》、《辭郎洲》、《三笑姻緣》、《九天玄女》、《花田八喜》、《洛神》、《琵琶記》、《獅吼記》、《白兔會》、《販馬記》、《柳毅傳書》、《游龍戲鳯》、《紅了櫻桃碎了心》、《胭脂巷口故人來》、 《再世重溫金鳳緣》等.
The Moment
《The Moment》係星加坡歌手孫燕姿出嘅中文專輯. 喺2003年8月22號由華納音樂發行.
龍劍笙
演藝簡歷
2004年11月，應任白慈善基金有限公司要求，回歸舞台，三年內演出總共73場，籌得款項超過3200萬.
2014年開始同梨園新一代「六柱」合作，延續任藝（尤其係任派擅演嘅袍戲同活潑、鬼馬喜劇）、傳承粵劇藝術，也有DVD以「全景觀賞版」讓後學用嚟参考.
藝術培訓
其他名師：張淑嫻、孫養農夫人、羅品超、吳世勛、任大勳、李少華、楊劍華、葉紹德、朱毅剛、朱慶祥、梁醒波、靚次伯、陳錦棠、黃千歲、王鏗、于粦、梁少松 等.
演藝同途
曾合作伶人：梁醒波、靚次伯、任冰兒、朱秀英、朱劍丹、李居安、言雪芬、江雪鷺、謝雪心、呂雪茵、南紅、梅雪詩、梁漢威、賽麒麟、阮兆輝、蕭仲坤、李香琴、尹飛燕、廖國森、尤聲普、彭熾權、芳雪羽、蓋劍奎、蕭劍櫻、呂雪茵、陳鐵善、朱少坡、南鳳、李龍、李鳳、吳美英、陳嘉鳴.
曾合作編劇/音樂/製作人：葉紹德、顧家輝、朱毅剛、朱慶祥、朱兆祥、宋錦榮、宋錦成、高潤權、高潤鴻、黃炎、朱日紅、 梁曉輝、陳文輝、李鐵、吳宇森、 黃夏蕙、丘亞葵、梁智偉.
演出劇目
龍劍笙多年來喺 本港同 海外共演出劇目多於60套. 海外演出場次近600場. 開山戲包括《柳毅傳書》、《俏潘安》、 《紅樓夢 (1983粵劇)》、《李後主 (粵劇)》、《花開錦繡賀元宵》、 《辭郎洲》、《英烈劍中劍》、《烽火姻緣 (1986粵劇)》、《驊騮配》等.
(#)葉紹德為雛鳳鳴新編/改編、擁有版權嘅劇目
丘卓恒
丘卓恒（Vic Yau），係香港公務員，現任發展局副秘書長（規劃及地政）. 2022年7月到11月期間，因為原發展局常任秘書長甯漢豪獲委任做發展局局長，丘卓恒曾經署理發展局常任秘書長一職.
二九一路
二九一路（）係中國廣東韶關嘅西南-東北走向主幹道，喺乳源縣城. 西南邊從鷹峰東路同景江路嘅交界開始，一直去到東北邊嘅北環東路近京珠北高速公路乳源收費站.
名
條路入面因有廣東省級嘅機關部門——二九一大隊響度而改成噉嘅名.
經過嘅道路
條路從西南到東北排，加粗嘅字係主幹道：
類:韶關主幹道 類:乳源
石雕
石雕（；stone carving）係種雕塑，用石頭做原料. 石頭相當硬淨，所以石雕整起上嚟難搞過（例如）木雕，不過石雕勝在好襟擺. 就算係遠至公元前嘅古文明（古希臘同古埃及等）嘅石雕作品都有好多留得到落嚟.
廣州嘅《五羊雕像》係粵語地區好出名嘅一件石雕.
特性
石頭自古以嚟就係一種受歡迎嘅雕塑材料，原因係因為石頭有好多好處： 因為呢啲原因，就算到咗廿一世紀初，石頭依然係一種廣受歡迎嘅雕塑材料.
女權運動
女權運動（Feminist movement），係指主要以女性經驗作為來源同動機，追求性別平權等等嘅政治運動.
陳納德
陳納德（Claire Lee Chennault，）係美國陸軍航空隊中將，亦係中華民國空軍美籍志願大隊（俗稱「飛虎隊」）隊長. 佢老婆係華裔美國政治人陳香梅.
軍區
軍區係一國分成唔同嘅區，由軍隊唔同部隊負責駐守. 譬如中華人民共和國就將全國分做七個軍區.
一係有一係冇定律
一係有一係冇定律（all-or-none law）係神經科學上嘅一條定律. 呢條定律講嘅係，如果有一粒神經細胞要產生動作電位，佢就一定要完成嗮成個動作電位，唔會話中途停咗得半個，又或者一個得一半大細嘅動作電位－動作電位呢家嘢一係有一係冇，冇話得半個.
Saint-Martin-des-Entrées
Saint-Martin-des-Entrées係法國嘅一個市鎮，位置喺卡爾華多斯.
陳欣淇
陳欣淇（英文名：Julie Tan，），新加坡影視女演員，曾經係新傳媒私人有限公司旗下經紀合約女藝人，喺2020年簽約李南星嘅公司LNX Global，進軍大陸市場.
九龍灣工業中心
九龍灣工業中心（Kowloon Bay Industrial Centre）係香港工業大廈，喺九龍九龍灣宏開道15號，由寶光實業發展，高11層，1986年入伙.
譚小環
譚小環（Halina Tam，）係1994年度香港小姐競選嘅冠軍. 香港出世，籍貫廣東番禺. 曾經係演員，依家做埋飲食生意，由於佢老公蔡強榮支持黃色經濟圈，因而被視為泛民主派支持者.
陳蝶衣
陳蝶衣（；），係大清江蘇省常州府武進縣人，中國報者、作家、填詞人、編劇.
譚小環
註
類:香港泛民主派人士
乳源小鎮
乳源小鎮（）係中國廣東韶關帶有農家同旅遊嘅特色小鎮，喺北環東路同二九一路嘅交界西北角位. 總面積500畝.
佢係2020年由廣東中農批農產品批發市場有限公司出錢起嘅小鎮，亦係廣東省嘅重點建設項目之一同韶關地區嘅重點招商引資地區兼民生工程.
出面網頁
類:韶關文化 類:韶關地理 類:乳源行政村 類:韶關旅遊景點 類:嶺南風格嘅建築物
貝絲高曼
貝絲高曼（Bessie Coleman，）係美國女飛機師，亦係頭一位女性非裔美國人揸飛機.
全球競爭力報告
全球競爭力報告係一份由世界經濟論壇出版嘅年度報告.
2018 排名
2018年全球競爭力頭25名嘅排名 （呢次報告採用新嘅計算方式，因此分數有變化. 排名係同已經重新計算嘅2017年報告作比較 ）:
2017－2018 排名
2017－2018年全球競爭力頭30嘅排名：
2016－2017 排名
2016－2017全球競爭力頭30名嘅排名：
2015－2016 排名
2015－2016全球競爭力頭30名嘅排名：
2014－2015排名
2014－2015全球競爭力頭30名嘅排名：
Systemd
Systemd係Linux電腦作業系統之下嘅一套中央化系統同設置管理程式，包括有守護行程、程式庫仲有應用軟件，由Lennart Poettering帶頭開發. 佢嘅開發目標係提供更加好嘅框架，表示系統服務間嘅依賴關係，仲可以用嚟實現系統初始化嗰陣服務嘅並列啟動，同時達到降低Shell嘅系統開銷嘅效果，最終代替依家常用嘅System V同埋BSD風格init程式.
全球競爭力報告
2012－2013排名
2012－2013全球競爭力頭30名嘅排名：
2011－2012排名
2011－2012全球競爭力頭30名嘅排名：
2008－2009排名
2008－2009全球競爭力頭30名嘅排名：
洛東江
洛東江係南韓至長嘅河，由太白山脈流到日本海，流經大邱同釜山兩個大城，全長510公里.
蔴黃
雖然喺中國，已經被用做中醫用途超過成兩千年歷史 ；美國原住民同摩爾門教早期教徒攞佢嚟整茶. 喺1994年FIFA世界盃入面，阿根廷球員馬勒當拿俾藥檢組織驗到蔴黃素 ，加上喺1997年俾FDA查到佢提煉出嘅蔴黃素會搞出中風、心肌梗塞同命仔凍過水啲𠮨嘢事之後而將蔴黃列為禁藥.
因為佢可以提取到蔴黃鹼用嚟整冰毒，所以從2004年開始，美國FDA將佢連同冰毒一齊列入毒品範疇.
攷
類:藥 類:毒品
薄殼結構
薄殼結構（thin-shell structure / shell structure）係指用輕身嘅彎曲表面（薄殼）結合埋一齊成一個大嘅結構，成日俾人攞嚟製造大型建築物嘅屋頂.
IPlace
iPlace（iPlace）係香港工業大廈，喺新界葵涌青山公路葵涌段301-305號，由金朝陽集團發展同拆售，高23層，2017年入伙.
Saint-Omer, Calvados
Saint-Omer係法國嘅一個市鎮，位置喺卡爾華多斯.
莫可欣
莫可欣（Hoyan Mok，），上海人，係1993年度香港小姐競選嘅冠軍.
李俊
李俊可以係：
莫可欣
類:祖籍上海
樂葵徑
樂葵徑（Lok Kwai Path）喺香港沙田火炭狗肚山畔，全長12米，係香港最短嘅街，短過第二短、喺中環嘅華安里（Wa On Lane）大約4米.
出面網頁
類:沙田區街道 類:火炭
李正帆
李正帆（；），係臺灣音樂製作人、作曲家、編曲人同歌手.
經歷
1996年，佢寫嘅《舊夢》，攞到金曲獎「最佳作曲獎」.
釜山海峽
釜山海峽係指朝鮮海峽西面嘅水道，喺對馬島同朝鮮半島之間，連住日本海同東海.
李家祥 (會計師)
李家祥博士（Dr Eric Li，），係香港會計師、社會福利界人士、親政府陣營（專業界親中派）政治人，香港體育學院主席、第10至13屆中國人民政治協商會議全國委員會香港地區委員，做過前香港立法局、前臨時立法會同立法會議員（1991至2004年），同香港賽馬會董事局副主席（2023年5月卸任）等職.
選舉經歷
喺2021年9月，佢成為香港特别行政區選舉委員會社會福利界當然委員. 之後佢喺李家超無提政綱嘅情況下，有份提名李家超參與2022年香港行政長官選舉.
出面網頁
類:香港會計師 類:香港馬主 類:香港教育大學榮譽博士 類:香港中文大學榮譽院士 類:香港理工大學大學院士 類:香港浸會大學榮譽博士
1812年戰爭
1812年戰爭（War of 1812）係美國同英國嘅一場戰爭，由1812年6月18號打到1815年2月17號. 戰爭初期英國有優勢，一度攻陷美國首都華盛頓特區，但後期遭受美國頑強抵抗，最後雙方講和，邊界恢復原狀.
類:美國戰爭 類:英國戰爭 類:1812年
2018年太平洋颶風季
2018年太平洋颶風季係每年一度全球熱帶氣旋產生週期嘅一部分. 東太平洋颶風季由2018年5月15號開始；而中太平洋颶風季由2018年6月開始. 爾篇文章嘅範圍只係侷限於赤道以北同國際換日線以東嘅太平洋，喺赤道以北同國際換日線以西嘅太平洋水域產生嘅風暴就叫做颱風，並被列入2018年太平洋颱風季. 喺東、中太平洋產生嘅熱帶風暴分別係由美國國家颶風中心（NHC）同中太平洋颶風中心（CPHC）命名，國際編號分別係xxE或者係xxC.
其他熱帶氣旋
除咗俾國家颶風中心同中太平洋颶風中心改名嘅熱帶氣旋之外，重有一啲未被命名嘅熱帶低氣壓. 下面列出嗰熱帶氣旋嘅資料.
東太平洋
下面嘅名將被用喺2018年喺東北太平洋形成而又被命名嘅風暴. 如果有名退役嘅話，將由世界氣象組織喺2019年春天宣布. 喺爾個名單中未退役嘅名將喺2024年嘅風季中再次使用. 黑色體字表示今年已經用過，黑色粗體名表示個風暴活躍緊，未用嘅名就以灰色字體表示，表示下一個會用嘅名.
中太平洋
以下嘅名將用喺2018年喺中太平洋形成嘅風暴.
颶風季影響
下面圖表顯示咗2018年太平洋颶風季嘅所有熱帶氣旋同佢哋嘅登陸資料（如果有嘅話）. 喺括號入面嘅死亡人數屬於非直接，但重係同風暴有關嘅死亡. 所有破壞同死亡數字都包括風暴喺擾動同溫帶氣旋階段時嘅資料.
ACE嘅計算公式：，單位係10^4 kt^2.
三度誘惑
《三度誘惑》（Temptation Summary）係1990年香港電影，由邱月清、李中寧、邱玉茹、陳寶轅主演，何藩執導，1990年11月15號上畫. 因為內容有裸露、性同暴力場面，畀香港影視及娛樂事務管理處列做三級片.
唯一大廈
1990年10月26號，唯一大廈冧簷篷，搞到6死7傷.
翠怡花園 (青衣)
翠怡花園（Greenfield Garden）係香港新界青衣島東岸嘅一個私人屋苑，前身係捷和神鋼廠房（1987年搬去將軍澳，將軍澳廠房亦已經喺2010年代重建為峻瀅）. 呢個屋苑有11座樓，分3期發展，喺1989年11月至1990年4月落成入伙，共提供3,216個單位，建築面積由471呎至643呎，實用面積由365呎至501呎，間隔為1房、兩房兩廳或三房兩廳. 屋苑會所提供設施有：泳池（包括成人池、幼童泳池及兒童滑水池）、桑拿房、健身室、乒乓球室、網球場、自修室、鋼琴室、桌球室、舞蹈室、壁球場、兒童遊戲室、康樂棋、多用途房，並提供雜誌及每日報章畀住客借閱.
屋苑東望藍巴勒海峽，南面有長環街寵物公園，西面有青衣分區警署、東面係海欣花園.
翠怡花園嘅商場位處楓樹窩路1號樓高兩層嘅翠怡商場.
巨型城市
巨型城市（megacity）泛指喺人口、人口密度同面積等方面極之龐大嘅城市，而嚴格嘅定義通常係指人口過 1,000 萬嘅城市.
VIVA (住宅)
VIVA（未有中文名）係香港九龍九龍城區一棟單棟式住宅，喺紅磡馬頭圍道77-87號，由長江實業發展，高31層，總共有75個單位，當中50伙係一房戶，實用面積由315到339平方呎. 座樓喺2016年11月起好.
維塔斯
Vitas（；Витас；），原名維塔利·弗拉達索維奇·格拉喬夫（Виталий Владасович Грачев，Vitalii Vladasovich Grachyov），目前無正式中文譯名，一啲媒體叫維塔斯. 佢喺拉脫維亞出世，係依家俄羅斯當紅男歌手，佢以跨越5個八度 嘅寬廣音域同高音區雌雄難辨嘅聲線著稱，有「海豚音王子」稱號. 係俄羅斯流行音樂領域繼t.A.T.u.同Nu Virgos之後又一風靡全球嘅歌手. 佢喺2000年克里姆林宮嘅演唱會現場錄像喺過網絡上廣泛流傳，佢個人網站嘅日均訪問量試過超過200000.
王䓪鳴
王䓪鳴女爵士（Dame Rosanna Wong Yick-ming，）係香港社會工作者同建制派（親中陣營）政治人物，係香港青年協會任期最耐嘅總幹事（1980年至2017年），亦係香港賽馬會史上第三位女大董（2018年至2022年）. 福建安溪人.
維塔斯
簡要生平
細個喺阿爺嘅影響下學演奏手風琴，並喺佢嘅帶領下成日喺烏克蘭境內嘅敖德薩進行業餘演出. 10幾歲嘅時候進入敖德薩音樂學院學習. 佢音樂學院院長安那托利·帕多卡驚嘆Vitas係「上天賜予的禮物」. 佢喺2006年同交往7年嘅女友結婚, 目前有一女一仔.
王䓪鳴
政途
佢响九七回歸之前，曾經喺1985年到1991年擔任立法局非官守委任議員，1988年到1991年任行政局非官守議員，之後曾經一度退出政壇，但隨即喺1992年重返行政局，並且喺1993年開始做埋香港房屋委員會主席. 佢响行政局嗰段時間，深得末代港督彭定康信任，1995年重接替鄧蓮如女男爵，做咗行政局召集人（即係首席非官守議員），隨後喺1997年獲英國政府頒授DBE勳銜，成為繼鄧蓮如女男爵後，歷嚟第二位唐人女爵士.
選舉經歷
喺2021年9月，佢成為香港特别行政區選舉委員會社會福利界當然委員. 之後佢喺李家超無提政綱嘅情況下，有份提名李家超參與2022年香港行政長官選舉.
出面網頁
類:香港社會工作者 類:前香港行政局議員 類:前香港立法局議員 類:香港教育大學榮譽博士 類:香港大學名譽博士 類:香港理工大學榮譽博士 類:香港中文大學榮譽博士 類:香港大學舊生 類:倫敦政治經濟學院舊生 類:多倫多大學舊生 類:香港中文大學舊生 類:戴維斯加州大學舊生 䓪鳴
東歐巨變三十周年集會
東歐巨變三十周年集會，係2019年11月17號一次反逃犯條例修訂集會，喺中環愛丁堡廣場搞. 呢次集會嘅主題係「鐵幕倒下，極權必亡」，入面展示咗唔少同東歐劇變有關嘅圖同片.
喺集會入面，主辦團體起咗一埲由紙皮箱砌成嘅牆，埲牆係象徴柏林圍牆，牆上面都有唔少同東歐劇變或中共惡行有關嘅圖. 集會有為周梓樂默哀一分鐘. 埲牆最尾俾人推冧，代表推冧極權.
維塔斯
簡要生平
從敖德薩將Vitas發掘出來嘅係俄羅斯著名音樂製作人謝爾蓋·普多夫金（Sergey Pudovkin）. 普多夫金喺敖德薩聽過佢唱嘅錄音帶後，慨嘆自己「發現了俄羅斯音樂的天才」. 好快，Vitas就跟普多夫金嚟到莫斯科，並正式開始以Vitas做藝名上俄羅斯樂壇.
2000年，Vitas喺克里姆林宮因演唱《歌劇2》取得空前嘅成功，佢迅速做咗全世界矚目嘅流行巨星. 佢嘅成名曲《歌劇2》（Opera 2，Опера 2）係俄羅斯年度最受歡迎嘅單曲. 呢首單曲入面，Vitas達到soprano C嘅高音，極富震撼力. 被叫做「俄羅斯音樂教母」嘅著名歌唱家普加喬娃喺聽咗佢唱嘅《歌劇2》之後話：「我激動得流淚了，無論是為了音樂，還是為了他的表演. 」
到依家，Vitas出過14張CD專輯同2張單曲專輯，大部分以俄語演唱. 截至2005年年頭，佢先後喺16個國家舉辦過個人演唱會1000幾場. 截至2005年年頭，佢嘅專輯CD銷量已過1000萬張. 另外，Vitas以規模空前嘅巡迴演出著稱. 2004年至2006年間，佢嘅主題巡迴演唱會「我母親的歌」遍及俄羅斯、美國、加拿大、澳大利亞、德國、哈薩克斯坦、以色列和波羅的海諸國.
除演唱事業之外，佢嘅一啲舉動重好令人關注. 舉動包括：
軼事
啱啱出道嘅時侯，Vitas衣着風格華麗、中性. 演唱《歌劇2》時，樂團成員都會著上中世紀歌德式長袍，同頭帶黑色面紗，舞臺風格另類. 佢甚至喺一次演出入面，一邊單手抓住鞦韆懸掛喺空中，一邊演唱.
2003年，Vitas嘅阿媽突然離世，自此風格變嗮，2張紀念阿媽嘅專輯《媽媽》同《我母親的歌》入面，表現漸趨成熟、穩重，衣著造型亦改以西裝為主.
除咗歌聲，Vitas俊秀臉孔、招牌眼神同微笑加上迷樣神秘感，被認為「如鬼魅一般」、「如受到詛咒般誘人」，重有「鬼魅王子」稱號.
Vitas向來好少接受訪問，據講係經紀人普多夫金嘅指示，以防公眾將焦點集中喺佢私生活而唔喺音樂上. 雖然Vitas好少接觸媒體，但一啲曾同佢接觸嘅人話，佢私底下好健談同開朗，唔食煙，但鐘意飲一啲酒. 對於佢係閹伶嘅講法，呢啲人都反對，因為Vitas日常嘅舉止、聲音都同尋常男性無異.
作品
音樂MV 《歌劇2》、《歌劇1》、《俄羅斯岸邊》、《聖徒》、《微笑吧》、《星星》、《媽媽》、《鶴之泣》
結構支承
結構支承（structural bearings）係建築結構系統嘅主要元素之一，建築結構喺受到外界嘅力（或者結構負荷）嗰陣，會透過構件將股力傳遞到去結構支承，然後再傳遞去地基嗰度，地基又透過支承將反力傳去構件，最後形成一個穩定狀態.
種類
最常見嘅支承有以下呢三種：
Saint-Ouen-du-Mesnil-Oger
Saint-Ouen-du-Mesnil-Oger係法國嘅一個市鎮，位置喺卡爾華多斯.
希爾達.賀嘉
希爾達·波曼·憋蘭（Hilde Boman-Behram；），出世名希爾達·叟佛（Hilde Sofer），以藝名希爾達·賀嘉（Hilde Holger）而知名，系一位表現派嘅舞蹈家、作舞者同舞老師，其開闊性相容嘞. 殘障嘅舞人士（physically integrated dance）作品喺現代舞轉化.
家庭
賀嘉嚟自于一個猶太教改革派家庭. 佢于1905年出世，系阿爾弗雷德同俄利斯·叟佛·壅曳伯嘅女. 佢老窦系寫詩，于1908年過咗身. 佢阿爺系畀奧地利法院做鞋嘅.
德國納粹入侵奧地利之後，賀嘉喺1939年逃離維也納，但由于當時英國未准許佢入境，佢去印度. 喺孟買佢邂逅咗同種療南無佬同藝術粉絲亞德使爾·卡瓦基·波曼·憋蘭（Adershir Kavershir Boman-Behram)，並唔關佢喺1940年結婚啦. 佢阿媽，繼父，姊妹同十四名家人員遭到納粹大屠殺滅亡.
希爾達·賀嘉有兩個仔. 第一個仔于1946年喺印度出世，個女個名叫皮裏馬維亞·波曼·憋蘭（Primavera Boman-Behram）. 佢喺紐約成為一個嘅舞蹈家，雕刻家同珠寶設計師. 1948年厚格同屋企人移民去咗英國. 佢第二個仔名叫大流安士·波曼忍得蘭（Darius Boman-Behram），于1949年出世. 佢有唐氏綜合症，呢啓發賀嘉開始咗與殘障人士嘅合作.
事業
希爾達·賀嘉六歲開始跳舞. 嗰陣嘅佢因為太細個而唔加舞學院，咪佢就加咗舞團. 年滿十歲嗰陣佢加咗鮑登維沙芭蕾舞團並隨團遊曆咗歐洲，呢個芭蕾舞團系由格特魯德·鮑登維沙（Gertrud Bodenwieser）成立嘅. 佢哋系艾莎道拉·鄧肯（Isadora Duncan）同露絲·聖·丹尼斯（Ruth St. Denis）嘅擁趸. 格特魯德·鮑登維沙系賀嘉嘅老師都系佢朋友. 十八歲嗰陣賀嘉首次喺維也納表演單人舞. 後來佢成立自己嘅希爾達·賀嘉舞團，都成立兒童舞團.
由于佢對舞嘅熱愛，賀嘉于1926年喺維也納市中心拉提波宮成立名為「新舞動作藝術學院”嘅舞學校.
1938年3月12號阿道夫·希特勒嘅納粹德國出兵去奧地利，並頒布統治奧地利國嘅法律，嗰時猶太人演出系受到禁止嘅. 佢受朋友查理·配塔撤（Charles Petrach）嘅幫助喺逃離奧地利. 佢決定到印度去，因為嗰度嘅藝術對當時嘅西方人嚟講系好引人注目嘅.
喺印度賀嘉得到機會將新嘅體會融入佢做嘢，尤其系印度舞嘅手部動作. 喺印度古典舞上有三百幾種手部動作，用于表達生命與自然. 1941年賀嘉喺孟買成立新嘅舞學校，佢冇偏見嘅收受咗嚟自各種族、宗教同國籍嘅營員. 好似喺維也納時一樣，賀嘉再次共咗翻嘅藝能界. 佢朋友包出名嘅印度嘅舞蹈家蘭·夠帕勒（Ram Gopal），佢都喺賀嘉嘅舞學校教舞. 由於1948年爆發嘅印巴分治同穆斯林同印度教人之間嘅暴力升賀嘉再次移民，今次去到英國.
佢去咗英國之後先幾個月，就參加咗新嘅劇院同公園表演嘅舞團. 佢再次成立一間新嘅舞學校，名叫“希爾達·賀嘉現代舞學校”並仍然忠于一個優秀舞者要身心合一嘅教學風格. 佢喺倫敦嘅突破系1951年嘅首次公演受卡米爾·聖桑（Camille Saint-Saens）啓發嘅‘喺海域下’. 作品受到佢所經曆同教學過嘅城市同國家嘅好大影響. 1972年佢表演喇‘抗洪嘅人’，關於中國共産黨路易·艾黎（Rewi Alley）嘅生活. 1975年嘅‘岩畫’寓意咗倫敦藝術同文化嘅影響. 1983年嘅‘阿帕撒拉斯’系有關探索印度嘅經曆. 1983年賀嘉返咗印度，喺度佢喺屙持呢·山卡（Sachin Shankar）帶領嘅大型舞團做編舞.
賀嘉尤其為佢同殘障人士. 嘅合作覺得牙擦. 佢創建咗一種舞療法，等同佢個仔大流安士一樣有唐氏綜合症嘅低能兒童可以得到益處. 喺1968年，賀嘉系第一位同有嚴重學習阻滯嘅少兒企喺擂台嘅編舞，呢個舞表演名叫‘向光’，襯愛德華·格裏格（Edvard Grieg）嘅音樂喺薩德勒斯威爾斯表演. 佢嘅相容咗殘障人士. 嘅舞第一次表演之一.
畢生事業
希爾達·賀嘉畀三代編舞同舞者留低咗深遠嘅影響. 佢教學嘅標准好高，唔怕冒險，佢學生們都好鍾意佢教學方式. 佢摅誠又無偏見嘅接受學生，尤其系有智力缺陷嘅學生. 賀嘉嘅一位學生，渦副崗·斯坦格（Wolfgang Stange）延續咗佢同殘障同有唐氏綜合症同自閉症學生嘅合作. 斯坦格、身智同專業人士. 殘障人士. 創立咗AMICI歌舞劇院集團. 佢系英國第一個相容咗殘障人士. 嘅舞集團. 斯坦格講賀嘉通過佢作品表演教咗畀佢正直同老實. 佢喺維也納奧德翁劇院為榮譽紀念佢導師厚格表演喇其舞作品. 通過呢啲喺維也納國家芭蕾舞劇院嘅表演，佢話佢好開心可以同有嚴重學習阻滯嘅啲人一齊合作. 呢啲演出都受到就拍爛曬歡迎.
喺佢晚年，賀嘉仍喺佢居住超過五十多年嘅倫敦卡姆登地下層舞工作室繼續教授舞堂. 佢學生包林賽·肯普（Lindsay Kemp），利茲·阿格斯（Liz Aggiss），簡·阿舍（Jane Asher），羅伊斯頓·瑪勒登（Royston Maldoom），卡爾·坎貝爾（Carl Campbell）同傑奎琳·華爾茲（Jacqueline Waltz）.
盧淑儀
有兩個仔，分別叫李立仁（Ryan） 同埋李力司（Rex）.
佢曾經讀過德雅中學.
世界經濟論壇
世界經濟論壇（World Economic Forum，簡寫WEF）係一個以非營利組織形式運作嘅基金會，總部喺瑞士日內瓦州科洛尼，1971年成立. 佢以每年冬季喺瑞士滑雪勝地達禾斯舉辦嘅年會（叫達禾斯論壇，Davos Forum）聞名，每次論壇都聚集全球工商、政治、學術、媒體等領域嘅領袖人物，討論世界面臨最緊迫問題.
第十二屆夏季達禾斯論壇喺中國天津舉行.
出面網頁
類:瑞士
夏思義
夏思義（Patrick Hugh Hase，）博士，已婚，有四個仔女. 佢係個鍾意研究香港圍村、歷史同文化嘅學者. 港英時期嘅公務員. 1972年至2020年都住係香港.
邊緣少年
邊緣少年係新加坡新傳媒私人有限公司喺1988年推出嘅電視劇，由李南星、林梅嬌、黃奕良、楊莉冰、鄭宛玲，翁家鴻主演.
夏思義
生平
夏思義喺英國出世，喺英國劍橋大學讀咗博士學位. 1972年開始係香港做嘢. 頭六個月，港英政府就叫佢學廣東話先，所以佢後來就講得口嘞嘞聲嘅廣東話. 到咗1980年代仲做埋政務官，出任過沙田理民官 、政務專員，即係民政事務專員嘅前身. 係1996年退休之前就做緊福利署嘅副處長. 2000年頭係香港大學教書，之後都有去嶺南大學part-time教歷史.
邊緣少年
李南星喺呢套劇入面獲得好高知名度，之後逐漸成為新加坡電視圈嘅一線男星.
夏思義
參考
類:史學家 類:香港公務員 類:劍橋大學舊生
前哥倫布時期
前哥倫布時期（Pre-Columbian era）係指美洲未畀哥倫布發現（1492年）之前嘅時期，亦即係美洲未畀歐洲文化影響嘅時期，嗰時美洲土著有佢哋自己嘅文化風俗，甚至發展出文明，譬如瑪雅文明、阿茲特克文明.
葉氏化工大廈
葉氏化工大廈（Yip's Chemical Building），前名葉氏恒昌大廈，係香港工業大廈，喺新界粉嶺業暢街13號，由葉氏化工發展，高6層，1990年入伙.
高野山
高野山（；高野山）係日本和歌山縣一座山，亦係日本佛教真言宗聖地金剛峯寺嘅所在地.
睇埋
類:佛教名山
多貝拉伊半島
多貝拉伊半島係印尼一個半島，喺新畿內亞西北部，主要由西巴布亞管.
錫蘭教會
（Church of Ceylon）係斯里蘭卡聖公會，屬坎特伯里大主教嘅教省外教會. 喺1845年任命詹姆斯·查普曼（）為首任哥林堡主教嘅情況下建立教會. 直至1950年，教會由哥林堡教區組成，但同年喺成立咗次個教區.
史
首次崇拜響1796年在喺島上舉行，1818年派傳教士去錫蘭開始工作.
加爾各答主教由1835年10月10號起擔任印度及錫蘭都主教. 1930年，錫蘭由英格蘭教會獨立後被納入印度、緬甸及錫蘭聖公會（從1948年開始叫做印度、巴基斯坦、緬甸及錫蘭聖公會）到1970年. 1970年，緬甸聖公會、錫蘭聖公會同巴基斯坦教會由印度、緬甸及錫蘭聖公會（同加爾各答教省）分開.
2006年9月14號，教會按立首三位婦女成為牧師.
教區
教會而家有兩個教區，一個係哥林堡教區，另一個係庫魯內格勒其他地區.
哥林堡教區
哥林堡教區（Diocese of Colombo）喺1845年成立 ，成立之初，教區範圍覆蓋成個島. 庫魯內格勒教區成立後，範圍覆蓋西部省、南部省、東部省、北部省、烏沃省、拉特納普勒、努沃勒埃利耶同普塔勒姆區.
係. 佢轄下有四個會吏長區，分別係哥林堡、、同.
庫魯內格勒教區
庫魯內格勒教區（Diocese of Kurunegala）喺1950年成立. 教區範圍覆蓋庫魯內格勒、康提、馬特萊、凱格勒、阿努拉德普勒、波隆納魯沃等地區.
第六任有一個會吏長區.
教籍
擁有約50,000名信徒， 係斯里蘭卡第二大基督徒團體，僅次於擁有160萬名信徒嘅羅馬天主教會.
錫蘭讚美詩
20世紀初，聖公宗傳教士抵達錫蘭，同合作. 他曾擔任副校長多年，並喺錫蘭度過三十年. W. S. Senior撰寫咗迄今為止喺島上唔同教會演唱嘅《錫蘭讚美詩》（Hymn for Ceylon）. 1950年，斯里蘭卡民曲主歌手Deva Suriya Sena創作咗呢首讚美詩部分音樂.
梁紹才
梁紹才（LEUNG Shiu Choi），花名叫豬仔才，係香港1980代出名嘅桌球員，曾經贏過1986年香港桌球公開賽冠軍.
生平
梁紹才係香港1980年代出名嘅桌球手，佢多次喺香港桌球公開賽決賽輸畀郭軍城屈居亞軍，只係喺1986年贏過一次香港桌球公開賽冠軍，亦曾經得過亞洲桌球錦標賽亞軍同世界業餘桌球錦標賽入過四強.
近年梁紹才主要做桌球教練工作 ，亦有喺香港有線電視做桌球比賽節目評述員.
球場之外，梁紹才喺1991年，曾經客串演出過由李修賢導演嘅香港電影《龍的傳人》.
自由度 (工程學)
自由度（degrees of freedom），又或者叫動不定度（degrees of kinematic indeterminacy），喺結構工程上嚟講係一個力學系統可以有嘅特性. 如果話一個力學系統嘅自由度係 x 咁多，意思係話個系統要用 x 個彼此之間獨立（成垂直）嘅參數先可以描述嗮佢嘅狀態.
李俊 (導演)
李俊（ ），係中國第三代電影導演，山西夏縣人.
邦加海峽
邦加海峽係印尼嘅海峽，喺蘇門答臘同邦加島之間嘅爪哇海，兩邊分別係南蘇門答臘同邦加-勿里洞.
同餘類
喺某個特定模數下，個數集，包含澌啲會得到同樣餘數嘅整數嘅，即係同餘類. 譬如下啲整數就分得落三個同餘類，即模3餘0同餘類（3 k + 0）、模3餘1同餘類（3 k + 1）、模3餘2同餘類（3 k + 2）.
畀定模數n下，啲整數有兩個顯然特性：任一整數衹能屬於一個模n同餘類；任兩整數屬於同一個同餘類，當且僅當佢哋同餘嗰陣.
Beanies
Beanies係香港一個女子歌唱組合，2023年2月埋班，成員都係嚟自，其中2位成員亦係ViuTV選秀節目《全民造星III》嘅參賽者.
建成環境
建成環境（built environment / built world）喺工程學同社科上係指俾人類進行各種活動（日常生活等）嘅人造環境，包括建築物同城市等.
Gentoo
Gentoo Linux（）係一種Linux作業系統，基於Portage包管理系統，有幾乎無限制嘅適應性特性，所以畀官方叫做元發行版（meta-distribution），用到多達10種以上嘅電腦系統結構平台.
秦皇島北戴河機場
（；IATA代碼：BPE；ICAO代碼：ZBDH）係中華人民共和國河北秦皇島一機場，2016年3月31號開始營運，喺昌黎縣龍家店鎮曬甲坨三村入面.
大澳楊侯古廟
大澳楊侯古廟，又叫大澳侯王廟，係香港一座侯王廟，喺大嶼山大澳寶珠潭側邊，喺1981年被評為香港一級歷史建築，2010年5月17號確定評級. 廟脊上面有石灣嘅公仔、雙龍定火珠同埋簾板木雕. 用純錫造嘅牌匾同埋副對聯係鎮廟之寶. 廟中除咗主神楊侯王外，同時亦供奉關帝、北帝同洪聖四大人神. 大澳楊侯古廟係由華人廟宇委員會直轄打理.
美洲殖民
美洲殖民（European colonization of the Americas）係指歐洲人喺15世紀後期發現美洲之後嘅殖民行為. 首先到美洲殖民嘅歐洲勢力係西班牙，之後有葡萄牙、荷蘭、英國、法國等勢力都陸續分一杯羹. 隨住18世紀後期爆發美國獨立戰爭，美洲殖民狀態開始動搖，美洲各殖民地亦逐漸步向獨立.
高克寧
高克寧，香港親中陣營政治人、體育界名人（中國香港健身氣功總會董事局主席 ）.
選舉經歷
喺2016年特首選舉，佢提名林鄭月娥.
喺2021年9月，佢成為香港特别行政區選舉委員會體育、演藝、文化及出版界委員.
參考
克寧
北京站
北京站可以係：
蔡依林演唱會一覽
臺灣歌手蔡依林迄今共舉辦咗5輪大型巡迴演唱會（共計128場次）同21場小型演唱會. 1999年，佢響臺灣臺北市舉辦佢嘅首場小型演唱會「1019我可以演唱會」. 2004年，佢展開佢嘅首輪巡演「J1世界巡迴演唱會」，呢場巡演歷時一年零九個月喺全球7個城市共計舉辦8場次. 2006年，佢展開佢嘅第2輪巡演「唯舞獨尊世界巡迴演唱會」，呢場巡演歷時兩年半喺亞洲、大洋洲、北美洲20個城市共計舉辦28場次，觀眾人數約50萬，票房約新臺幣10億元.
彭志宏
彭志宏可以係指：
蔡依林演唱會一覽
2010年，佢展開佢嘅第3輪巡演「Myself世界巡迴演唱會」，呢場巡演歷時兩年零四個月喺亞洲、歐洲、大洋洲31個城市共計舉辦35場次，觀眾人數約60萬，票房約新臺幣15億元. 2015年，佢展開佢嘅第4輪巡演「Play世界巡迴演唱會」，該巡演歷時一年零兩個月，喺亞洲同北美洲23個城市共計舉辦34場次，觀眾人數約60萬，票房約新臺幣15億元. 2019年，佢展開佢嘅第5輪巡演「Ugly Beauty世界巡迴演唱會」，呢場巡演受到嚴重特殊傳染性肺炎疫情影響，歷時三年，喺亞洲2個城市共計舉辦23場次，觀眾人數約25萬，票房約新臺幣6.8億元.
瓜馬拉馬火山
瓜馬拉馬火山係印尼一座火山，喺摩鹿加群島嘅德那第島，海拔1,715米高，1775年嘅爆發曾經令到1,300人死.
廣東理工大學-以色列理工學院
廣東以色列理工學院（GTIIT）係一間公共科技學院同非營利性研究大學.
瓜馬拉馬火山
類:印尼火山
廣東理工大學-以色列理工學院
以色列理工學院同汕頭大學合作,喺李嘉誠基金會嘅財務支持下,喺2015年建立咗廣東理工學院目的係專注於工程學同生命科學嘅研究同創新.
以色列廣東理工學院位於大粵本土，相鄰香港.
南京祿口國際機場
（；IATA代碼：NKG；ICAO代碼：ZSNJ）係中華人民共和國江蘇南京一機場，1997年7月1號開始營運，喺江寧區祿口鎮莊湖村入面.
佢係華東地區嘅主要客貨運機場之一，家下有兩個航站樓響度. 其中兩個航站樓之間都有地鐵S1號綫經過.
出面網頁
類:南京
姚敏
姚敏（；），原名姚振民，係中國作曲家. 佢用過筆名梅翁、周萍等.
經歷
1959年同1961年，姚敏分別攞到亞洲影展最佳音樂獎同金馬獎最佳音樂獎等.
建築光學
建築光學（architectural lighting design）係建築學一個子領域，專門思考窗同燈光等嘅設計要點樣先可以令棟建築物最有效噉達到人類嘅目的.
喜靈洲避風塘
喜靈洲避風塘（Hei Ling Chau Typhoon Shelter）係香港一個避風塘，喺新界離島區喜靈洲西南沿岸. 避風塘佔地76.6公頃，作業船隻嘅泊位佔71.8公頃，遊樂船隻嘅泊位佔4.8公頃. 避風塘亦係本地船隻允許總長度最長嘅香港避風塘，可以畀最長75米嘅船入去泊.
Saint-Ouen-le-Pin
Saint-Ouen-le-Pin係法國嘅一個市鎮，位置喺卡爾華多斯.
拿非利人
（נְפִילִים ，類似），又有譯做偉人，天主教跟七十士譯本譯巨人（γίγαντες），係希伯來聖經入面嘅一班神秘存在體. 對於「拿非利人具體係啲乜」呢條問題，研究聖經嘅各教派同學者都有唔同見解.
起源概論
希伯來聖經係猶太教同基督教入面嘅希伯來文正典，包括咗出名嘅《創世記》同《出埃及記》. 希伯來聖經裏面有多次提到拿非利人，當中最早係喺《創世記》6: 1-4 嗰度 ：
當時⸺同打後⸺拿非利人都响地上面，當上帝啲仔同人類啲女結合，啲女同佢哋生細路.
上述呢段嘢係响創世紀洪水故仔（睇埋挪亞方舟）冇幾耐之前出現嘅. 根據呢段經文，拿非利人係「上帝啲仔」同人類女人結合所生嘅後代. 不過對於「『上帝啲仔』係咩意思」呢條問題，唔同教派同學者有唔同詮釋；有種講法係「上帝啲仔」係指墮落咗嘅天使，而如果呢種講法正確，就表示拿非利人係半人半天使嘅存在體.
《民數記》等打後嘅經文都有提到拿非利人. 根據呢啲描述，拿非利人體型巨大而且好好打，係好勇悍嘅戰士，但佢哋好多時有暴力傾向，仲有人話佢哋會食人.
現代描述
某啲現代奇幻作品裏面有用到「拿非利人」嘅概念.
拿非利人响經文入面嘅描述本來就相當含糊，現代奇幻作品對「拿非利人」嘅描述都唔多一致－例如 ... 呀噉.
Redhat Linux
Redhat Linux係由紅帽公司發行嘅一個Linux發行套件，第一個版本喺1994年11月3號出.
類:Linux發行版
陳法蓉
陳法蓉（Monica Chan，）係1989年度香港小姐競選嘅冠軍.
戰術
戰術（tactic）係一個達成某啲策略性目的嘅行動：喺場一對一嘅對局當中，雙方都有若干個可能採取嘅行動，其中一個行動係所謂嘅戰術（用嚟達到短期目的嘅實質行動），而策略係指其中一方對於「整體嚟講，應該點樣達到目的」嘅宏觀計劃，例如家陣有個玩家玩緊一隻射擊遊戲（或者一個士兵打緊仗），佢嘅計劃係「盡可能喺對手留意唔到嗰陣移到對手側面，並且進行側擊」，而當佢喺某個時間地點撞到一個對手，佢採取嘅行動係「移去對手側面，進行側擊」－嗰個計劃係佢嘅策略，而嗰個行動就係佢嘅戰術. 一個策略會講明行動者有啲乜戰術要用，以及呢啲戰術分別要喺乜嘢時候使用.
記憶 (Cats嘅歌)
《記憶》 （Memory）係由安祖萊特韋伯作曲，Trevor Nunn基於艾略特嘅詩作填詞寫嘅音樂劇歌. 隻歌係1981年音樂劇Cats嘅歌.
港鐵何東樓車廠
港鐵何東樓車廠（MTR Ho Tung Lau Depot，縮寫HTD）係香港東鐵綫唯一嘅鐵路車廠 ，喺新界沙田區火炭，近東鐵綫火炭站同馬場站. 車廠上蓋係銀禧花園、駿景園同御龍山. 原址係何東樓，香港富豪何東旗下物業，大概喺1970年代拆，並興建九廣鐵路英段車廠，即係而今港鐵何東樓車廠.
2007年，兩鐵合併，原先由九廣鐵路公司營運嘅何東樓車廠隨東鐵綫租畀香港鐵路有限公司（港鐵公司）繼續營運.
路易斯安那購地
路易斯安那購地（Louisiana Purchase）係美國喺1803年向法蘭西買北美洲中部嘅法屬路易斯安那笪地嘅交易，總共用咗1,500萬美元（8,000萬法郎）去買529,911,680英畝（2,144,476平方公里）嘅地，面積係當今美國國土嘅22.3%，亦幾乎等同嗰時美國原有國土面積. 呢次購地係成個美國西進運動一個重要嘅推進.
Saint-Pair
Saint-Pair係法國嘅一個市鎮，位置喺卡爾華多斯.
感光細胞
感光細胞（photoreceptor cell）係負責做視覺感官轉導（sensory transduction；指將一種感官刺激轉化做第樣嘢嘅過程）嘅一種細胞，會接收隻眼所探測到嘅光，再按啲光嘅特性射訊號－將「光」呢種刺激轉化做「神經活動」.
建築聲學
建築聲學（architectural acoustics）係建築學一個子領域，專門用聲學知識思考一棟建築物嘅結構要設計成點先可以令棟建築物有良好嘅聲環境，例如係將棟建築物設計成能夠減低噪音.
感光細胞
參考
[[Category:眼]]
長洲避風塘
長洲避風塘（Cheung Chau Typhoon Shelter）係香港一個避風塘，喺新界離島區長洲西部沿岸. 避風塘佔地50.0公頃，只係畀作業船隻用.
感官轉導
感官轉導（sensory transduction）係指將一種感官刺激轉化做第樣嘢嘅過程.
IVE (韓團)
經歷
STARSHIP娛樂本身計劃響2021年推出新女團，而響8月22號就傳出作為原先嘅STARSHIP娛樂旗下練習生、後以IZONE出道嘅安俞真同張員瑛都會加入呢個女團. 11月1號，STARSHIP娛樂正式宣佈成立新女團「IVE」，並且先後公開Yujin（安俞真）、Gaeul、Wonyoung（張員瑛）、Liz、Rei同Leeseo六位成員.
12月1號，IVE以單曲專輯《ELEVEN》出道，7日後攞到音樂節目一位，係韓國最快攞到音樂節目一位嘅女團.
2022年4月5號發行第二張單曲專輯《LOVE DIVE》，隨即空降多個音樂排行榜嘅頭五位，IVE更憑呢首歌獲得MAMA大獎年度歌曲、甜瓜音樂獎年度歌曲、亞洲明星盛典年度歌曲同金唱片獎音源大賞. 8月22號，發行第三張單曲專輯《After LIKE》，並獲iChart認證為「Perfect All-Kill(PAK)」歌曲.
2022年10月發行《ELEVEN -Japanese ver.-》，正式響日本出道. 12月31號登上NHK紅白歌合戰.
2023年3月27號發行先行曲《Kitsch》，為即將發行嘅正規專輯造勢，《Kitsch》仲響4月3號獲iChart認證為「Perfect All-Kill(PAK)」歌曲. 4月10號正式發行正規專輯《I've IVE》回歸，主打歌係《I AM》.
成員資料
IVE官方響微博上公開成員中文藝名.
德薩斯併吞
德薩斯併吞（Texas annexation）係美國喺1845年併吞，將佢變成美國第廿八個州——德薩斯州嘅事件. 德薩斯共和國原先喺1836年由墨西哥獨立，由於獨立後一直同墨西哥存在邊界爭議，加上當地居民對美國比較有好感，結果促成德薩斯共和國同意畀美國併吞.
寶辰飯店
寶辰飯店（；；Howard Johnson PARAGON HOTEL BEIJING）係中國北京嘅一間四星級酒店，1997年開業，位置喺東城區建國門內大街甲18號（北京站對面）.
佢亦係美國豪生國際酒店集團屬下嘅酒店. 入面分有2棟客房，其中前棟有4層樓，後棟有10層樓，兩間夾埋有302間客房.
出面網頁
類:北京嘅酒店 類:東城區
Saint-Paul-du-Vernay
Saint-Paul-du-Vernay係法國嘅一個市鎮，位置喺卡爾華多斯.
船灣避風塘
船灣避風塘（Shuen Wan Typhoon Shelter）係香港一個避風塘，喺新界大埔區船灣南部三門仔沿岸. 避風塘佔地10.3公頃，只係畀作業船隻用.
恐怖漫畫
恐怖漫畫顧名思義係指講恐怖故仔嘅漫畫.
李雋青
李雋青（；；），中國早期流行音樂歌詞作家，作過好多流行歌曲同電影插曲.
經歷
喺上海出世，祖籍浙江鎮海縣，係小港李家世家之後，去香港後喺族兄李祖永香港永華電影公司靡下做秘書、編劇，同邵逸夫同鄉，後又被邵氏招攬. 李雋青喺上海大同大學畢業. 由於李雋青大學時代讀嘅係新版教科書，因此所作歌曲比較通俗口語化. 20世紀三四十年代幫周璇嘅好多電影填詞.
李雋青喺香港時期參與製作嘅電影大部分都係邵氏李翰祥作品，或者至會出現網上搞錯邵逸夫後生嗰時嘅相係李雋青.
上海時期作品
上海時期佢幫過多部電影寫詞，《漁家女》、《桃李爭春》、《鸞鳳和鳴》（「真善美」、「不變的心」） 、《一夜風流》（「三年」）、《莫負青春》（「小小洞房」）等.
香港時期作品
1949年由上海到香港發展，參與製作咗大量電影.
較著名嘅有：
參與製作嘅電影
李雋青作品一覽 ：
參考
類:祖籍浙江 雋青
比較神經心理學
（comparative neuropsychology）係指透過研究動物嘅神經系統同行為之間嘅關係，增進對人類神經系統同行為嘅了解.
神經細胞量
有唔少神經科學家都致力研究唔同動物物種嘅神經細胞之間有乜差異，以及呢啲差異又點樣引致唔同物種喺認知能力等方面嘅差異：絕大多數嘅現存動物物種都有神經細胞，淨係得好似海綿等構造極之簡單嘅動物會冇神經細胞 ；喺有神經系統嘅動物之間，唔同動物嘅神經系統喺規模同結構上可以好唔同，而神經系統嘅規模以及結構同嗰種動物嘅行為以及智能有關，例如喺哺乳類動物當中，腦嘅大細就同智能有正相關.
楊寶玲 (香港小姐)
私生活
楊寶玲響1994年澳洲同陳容森秘密結婚，但就響三年之後離婚.
而響2002年，佢同拉斯維加斯凱撒皇宮賭場市場部亞洲區副總裁黃延年響美國結婚，之後搬去美國到住，而響2007年，楊寶玲生咗獨仔Nathan. 雖然係咁，但係佢同黃延年都係響2014年離婚.
屯門避風塘
屯門避風塘（Tuen Mun Typhoon Shelter）係香港一個避風塘，喺新界屯門區屯門東南部沿岸. 避風塘佔地56.8公頃，只係畀作業船隻用.
景觀設計
景觀設計（landscape design / landscape architecture）係指對室外環境嘅設計，用嚟達致良好嘅環境、社會或者美學效果.
景觀設計關心嘅係「地景」嘅議題. 事實上，地景（landscape）就係人類生存狀態響大地上嘅具體表現. 「地景」好講到人同自然嘅關係，亦都表達咗文化嘅內容. 人類嘅文明本身就係開始喺面對自然萬物嚟營造人類世界，喺社會實踐嘅過程入面，有時候會唔記得咗人類本身就係自然嘅一部份；更加唔記咗人類同生存的環境之間嘅「共生生態」嘅關係. 總之，「景觀設計」關懷嘅係從自然大地嘅人文地景到城鄉、社區、居家嘅環境規劃同埋空間設計.
香港貿易發展局
香港貿易發展局（簡稱貿發局；Hong Kong Trade Development Council，縮寫：HKTDC）係推廣香港產品同服務貿易嘅法定機構，宗旨係為香港企業特別係中小企業創造商機.
簡介
香港貿易發展局喺全球設立40多個辦事處，其中13個位於中國內地，提供多元化嘅業務推廣同營商支援服務，並為香港中小企探索市場商機、聯繫世界各地嘅業務夥伴. 香港貿易發展局舉辦各類活動，推廣香港嘅營商平台同服務，鞏固香港作為亞洲首選服務樞紐嘅地位. 此外，貿易發展局舉辦各類研討會同建立經貿研究網站，發佈全面嘅商貿資訊，協助中小企增強競爭力.
Smörgåsbord
Smörgåsbord（）係一種源自瑞典嘅自助餐.
博愛醫院歷屆總理聯誼會鄭任安夫人千禧小學
博愛醫院歷屆總理聯誼會鄭任安夫人千禧小學（A.D. & F.D. of Pok Oi Hospital Mrs. Cheng Yam On Millennium School）係香港一間全日制資助小學，位於新界屯門第56區掃管笏路111號. 辦學團體係博愛醫院歷屆總理聯誼會有限公司，現任校長蔡劍冬.
Smörgåsbord
相關趣事
廿一世紀初嘅日文入面嘅バイキング（羅馬化：baikingu）係一隻外來詞，聽落似 viking（維京人），但查實係指自助餐，查實有段故 ：
博愛醫院歷屆總理聯誼會鄭任安夫人千禧小學
博愛醫院歷屆總理聯誼會鄭任安夫人千禧小學原本係1985年開辦嘅博愛醫院歷屆總理聯誼會鄭任安夫人學校，係博愛醫院歷屆總理聯誼會辦嘅第一間小學，分為上下午兩部，位於新界屯門屯利街三號. 自2003年9月起，該校正式轉為兩間全日制小學：上午部留喺原來校址，仍命名為鄭任安夫人學校，而下午部就搬到位於第56區掃管笏111號嘅新校舍，就係家下嘅博愛醫院歷屆總理聯誼會鄭任安夫人千禧小學.
Smörgåsbord
參攷
[[Category:餐]]
博愛醫院歷屆總理聯誼會鄭任安夫人千禧小學
出面網頁
類:香港小學 類:屯門區 類:博愛醫院
血淚之路
血淚之路（切羅基話：ᎨᏥᎧᎲᏓᎠᏁᎬᎢ，Trail of Tears）係隻術語着攞來描述驅逐美洲原住民（所謂印第安人）跟美國東南部啲肥沃林地到而今啲印地安土地，啲貧瘠好多、喺奧克拉何馬州嘅. 驅逐印第安部落件事代表到隻歷史轉折點，隻標誌到隻低谷畀土著人民戥美國政府之間嘅關係嘅. 進行驅逐行動嘅背景係，喺1800年以後，歐洲殖民者嘅需求對於土地不斷噉增加、北美邊境土地亦都因此擴張. 種重新安置影響到嘅部族有 Muskogee (Creek), Cherokee, Chickasaw, Choctaw 同埋 Seminole人，啲人由於有適應到啲殖民者嘅生活方式，着喊做「五大文明部族」. 就美國印第安人政策來講，立法上包含到種驅逐行為係透過份《印第安人遷移法》，份得到通過喺1830年嘅，來達成嘅. 藉由總統Andrew Jackson嘅約定，印第安人啲祖傳領土在南部各州被逼在1831年至1839年間割讓、交換或者出售，一係聽軍隊清空.
安置工作係着分批組織在美國軍隊嘅陪同下，並跟到嘸同嘅路線向西行. 在前往印第安人新保留地嘅過程中，超過四分之一嘅流離失所人士同埋跟到行嘅美國非洲裔奴隸死喺疾病、疲癐、凍冷以及飢餓下. 影響畀啲原住民係毀滅性嘅，並且一路延續到20世紀下半葉. 除開人口着嚴重消滅，根蔃畀文化同埋精神都捱生蠻掹斷對於啲部落啲有連結緊密畀佢哋祖祖輩輩生活喺嘅鄉土來講. 啲人捱擘裂成東部、西部嘅部落. 喺受分配嘅領土上高，各民族繼續分裂，並發生衝突戥其他捱搬遷嘅部落；跟到美國向西部嘅又一次擴張，啲人進一步流離失所.
儘管啲印第安人啲受流離失所影響嘅提出過要求，但美國政府（截至2020年6月）都未採取任何立場對於參與驅逐行動以及造成嘅相關後果. 之不過，兩條路線畀Cherokee Trail of Tears喺1987年得到列入美國國家行人道系統（The National Trails System）來紀念受害者.
迷宮電子遊戲
迷宮遊戲嘅出名例子有南夢宮嘅《食鬼》（Pac-Man）同埋 Hudson Soft 嘅《炸彈人系列》（Bomberman）呀噉.
翁秀蘭
翁秀蘭（Shirley Yung Sau-Lan）係香港電影人，做過監製、製片、導演、演員、電影策劃、監製、編劇.
編劇
類:電影導演 類:電影編劇
秀蘭
約翰·赫伊津哈
約翰·赫伊津哈（Johan Huizinga，）係荷蘭一個歷史學家.
漢納巴伯拉工作室歐洲
漢納巴伯拉工作室歐洲係一間喺2007年喺英國倫敦成立嘅動畫公司. 佢同卡通頻道工作室一樣，只係喺倫敦，係華納兄弟探索嘅子公司.
香港美食博覽
香港美食博覽（HKTDC Food Expo）係由香港貿易發展局主辦嘅亞洲最大型飲食展覽之一，1989年開始舉辦，每年8月喺香港會議展覽中心舉行，係香港每年夏天嘅一項盛事.
徐世珍
徐世珍（；Jennifer Hsu），係台灣音樂人. 1992年，佢以歌手身份出道，1994年轉做幕後，依家做詞曲創作嗰方面. 截至2014年，佢寫過超過400個作品，包括黃麗玲《幸福了 然後呢》. 佢讀過國立臺灣大學社會學系同台北市立第一女子高級中學.
基底核
基底核（basal ganglia）係一個對身體郁動嚟講不可或缺嘅腦區.
[[Category:腦]]
東方華爾街
《東方華爾街》（前名︰《香港華爾街》；英文：Trading Floor）係福斯傳媒集團同企鵝影視聯合出品拍攝製作嘅香港迷你電視劇，全劇總共5集 ，由劉德華監製，黃國強執導，吳鎮宇、張孝全、余男、廖啟智、張可頤、譚耀文、陳家樂、蔡潔、廖子妤主演.
套劇喺2018年5月24號喺福斯旗下嘅衛視電影台首播. viuTV已經買咗香港免費電視播映權，安排喺2018年12月9號到2019年1月6號逢禮拜日晚21:30－22:30播.
Saint-Philbert-des-Champs
Saint-Philbert-des-Champs係法國嘅一個市鎮，位置喺卡爾華多斯.
西貢區議會
西貢區議會係香港18個區議會之一，係負責處理新界西貢區（包括西貢市，西貢離島同埋將軍澳新市鎮）嘅地區事務.
呢區而家共有29個民選議員同2個當然議員（區內各鄉事委員會主席）.
秘書處同會議廳原本喺西貢市嘅西貢政府合署，因為太過遠，好多將軍澳區議員都要到西貢開會，好唔方便. 隨住西貢將軍澳政府綜合大樓起好使用，就喺2012年嘅7月就搬入將軍澳坑口. 地址喺將軍澳培成路38號西貢將軍澳政府綜合大樓四樓.
李美珊
李美珊（Robin Lee，）係1986年度香港小姐競選嘅冠軍.
生平
李美珊，祖籍廣東鶴山，自細喺美國住，大學讀紐約大學，主修生物學，之後攞到醫學碩士學位，本嚟準備讀埋博士，但佢決定返香港試下選香港小姐，攞到冠軍，做咗頭一位有碩士學歷嘅港姐冠軍.
陳勇 (香港)
政治參與同經歷
陳勇係香港傳統親中陣營嘅一員，2020年5月尾，佢曾經有份參與一份由文化演藝界聯署，支持北京未經諮詢或香港人同意而強行訂立，兼且惹起泛民主派一致負評嘅《香港國家安全法》 ，但有關聯署之後被揭發做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就喺2019年瓜老襯.
喺2021年9月，佢成為香港特别行政區選舉委員會社會福利界當然委員 ，同年12月參選第7屆香港立法會選舉嘅港區人大、政協同埋有關全國性團體代表界功能界別，以432票當選.
2022年，佢喺李家超無提政綱嘅情況下，有份提名李家超參與2022年香港行政長官選舉.
出面網頁
類:香港民建聯黨員 類:香港社會工作者 類:香港中文大學舊生 類:香港城市大學舊生 類:祖籍福建 勇
類:前北區區議員
光明洞窟
光明洞窟（🇰🇷）係南韓京畿道光明市一個洞窟主題公園，地址係京畿道光明市駕鶴路85街142（駕鶴洞27號）.
史
2011年畀光明市當局收購，翻新成為文化觀光點，自2013年6月29號重新開放，每年造訪遊客超過140萬.
出面網頁
類:京畿道 類:南韓旅遊
京珠北高速公路
（中國高速公路代碼：G4），早期嗌，係中國嘅跨省高速公路，横跨廣東同湖南兩省，高速公路上歸屬京港澳（中國高速公路代碼：G4）.
呢條高速最西北邊嘅粵北站同小塘站屬廣東同湖南嘅交界. 高速公路開通後，一直以嚟，出入口有轉換粵通卡及湘通卡嘅收費站，不過喺2020年1月1月取消咗省界收費站後，呢個措施亦正式取消. 差佬查車方面，尤其係湖南入廣東嗰邊啲車查得比較嚴，不過對於喺廣東地區借道入湖南後返廣東啲車都查得好寬鬆.
城市娛樂會
城市娛樂會係銀河娛樂集團旗下一個牌子，總共有華都娛樂場、總統娛樂場及利澳娛樂場三者，皆為衛星賭場—— 分別開喺華都酒店、總統酒店及利澳酒店之內.
京珠北高速公路
攷
類:韶關嘅高速公路 類:郴州嘅高速公路 類:廣東嘅高速公路 類:湖南嘅高速公路
城市娛樂會
攷
[[Category:賭]]
代號魂鬥羅
《代號魂鬥羅》係改編自電子遊戲《魂斗羅》嘅背景音樂. 由丁彥雪作詞，華晨宇作曲同演唱. 呢隻歌第一次唱係由華晨宇喺東方衛視《天籟之戰》第二季第六期節目.
簡介
其實《魂斗羅》嘅配樂唔係一隻完整嘅歌，而係遊戲配樂嚟. 佢就抽咗入面兩段嘅主旋律嚟去寫呢隻歌. 節目要求佢要喺24個鐘入面寫好隻歌嗰陣，佢嗰陣就請咗楊坤、費玉清同佢一邊打機一邊度橋.
佢喺《歌手·當打之年》第五期唱咗呢隻歌，不過將佢改名做《荒野魂鬥羅》，並攞到嗰集觀眾票選第三名.
創作名單
以下內容整合自官方影片：
Tom & Jerry大電影
《Tom & Jerry大電影》（，Tom & Jerry）係套2021年上畫嘅美國動畫笑片，由添·史多利做導演.
王曉明
王曉明可以係：
Saint-Pierre-Azif
Saint-Pierre-Azif係法國嘅一個市鎮，位置喺卡爾華多斯.
遊戲人
《遊戲人》（Homo Ludens）係由荷蘭歷史學家約翰·赫伊津哈（Johan Huizinga）喺 1944 年出嘅一本書，書入面講唔同文化同族群當中見到嘅玩相關行為.
[[Category:書]]
滘西洲石刻
滘西洲石刻係香港史前時期嘅石刻，位於新界西貢區滘西洲嘅西北岸，而家已經評定為香港法定古蹟.
呢個石刻喺1976年發現. 石刻所在嘅地點幾乎冇陸路可以去到. 石刻上面嘅紋飾飽受風雨嘅侵蝕，特別以石刻嘅下半部最為嚴重. 如果細心啲睇，仍然隱隱約約睇到獸形嘅紋樣. 石刻離開最高嘅水位約二米左右，以同類型石刻嘅位置嚟講，呢個係特別低嘅位置.
澳門會展中心
澳門會展中心（Centro de Convenções de Macau）係澳門嘅主要大型會議同展覽場地，位於澳門國際機場對面，金皇冠中國大酒店隔離. 喺2013年8月1號正式開幕，澳門會展中心佔地3200平方米、會展大堂樓高9米，能夠容納超過100個展銷攤位. 閣樓更設有240平方米嘅會議室，靈活性大，適合各類型嘅會展、團體會議、宴會等. 亦可以劃分為兩個獨立出入口嘅宴會廳. 為咗方便賓客參觀展會，更會安排免費穿梭巴士由指定地點來往澳門會展中心同設有獨立停車場直接通往展廳.
出面網頁
類:會議展覽中心
區議會資格審查委員會
區議會資格審查委員會（District Council Eligibility Review Committee）喺香港負責審查同埋確認香港區議會入面區議員候選人嘅機構. .
現時區議會資格審查委員會嘅成立，已經完成咗立法階段 ，相關法例已經刊登咗憲報並宣佈咗正式生效同實施，預計喺2023年區議會正式運作. ，
區議會資格審查委員會嘅成員包括有，一位主席， 2 位到 4 位嘅官守成員，同埋 1 位到 3 位嘅非官守成員. 資格審查委員會入面嘅每名成員，都喺由行政長官藉著憲報公告嚟委任.
根據立法建議嘅規定，區議會資格審查委員會，須要向香港特別行政區維護國家安全委員會 （國安委） 徵詢有關嗰位區議員候選人喺咪唔符合擁護《香港特別行政區基本法》、效忠中華人民共和國香港特別行政區的法定要求同條件，同埋需要根據國安委俾嘅意見嚟作出決定.
天使與魔鬼的對話
《天使與魔鬼的對話》係星加坡歌手蔡健雅出嘅第十張國語唱碟，共收錄10隻歌，喺2013年9月24號正式發行.
簡介
呢張唱碟請到Rap歌手MC HotDog跨刀對唱，填詞人有吳青峰、小S、金曲獎最佳填詞人李焯雄同葛大為、小寒等.
生物工程
生物工程（bioengineering）係指用生物學上嘅知識創造有經濟價值嘅產品嘅一門工程學.
拉斯維加斯大道
拉斯維加斯大道位於美國內華達州卡拉卡郡.
埃爾金石雕
埃爾金石雕（Elgin Marbles；希臘文：Γλυπτά του Παρθενώνα）係由古希臘雕刻家菲迪亞斯同佢嘅助手整嘅一系列雕刻作品.
天壇路 (北京)
天壇路（）係中國北京包括東西走向同南北走向嘅兩條馬路，喺東城區.
名
呢條馬路因為西同南兩邊隔籬喺天壇周邊而改成噉嘅名.
敘述
馬路分開咗兩條，成T字形排列：
天壇路
條路從西到東排，加粗嘅字係主幹道：
天壇東路
條路從北到南排，加粗嘅字係主幹道：
類:北京主幹道
果阿
果阿係印度面積最細嘅一個邦，本嚟係葡萄牙殖民地，1961年印度出軍隊收復返. 果阿邦北面係馬哈拉施特拉邦，東南面係卡納塔克邦，東臨阿拉伯海.
博樂阿拉山口機場
博樂阿拉山口機場（）係喺中國新疆嘅一個機場 ，喺2010年嗰陣起好兼且開放畀人用嚟搭飛機.
高麗虹
高麗虹（Joyce Mina Godenzi，）係1984年度香港小姐競選嘅冠軍.
洛天依
洛天依（）係上海禾念推出嘅一套採用Vocaloid語音合成技術嘅數據庫同虛構角色. 歌聲樣本取自中國配音員山新同日本歌手鹿乃兩位，ideolo為「Vocaloid™ China Project」設計出呢個角色. 上海禾念喺2012年7月12月發布佢哋第一個產品. 五年後，佢哋升級產品喺2017年12月30號發售，日語產品喺2018年5月21號發售.
作為第一位發佈嘅中文Vocaloid歌手，喺ACG圈內擁有較多粉絲同人氣. 喺2016年，洛天依登上湖南衛視小年夜春晚，呢次係佢第一次走上主流舞台. 2017年6月舉辦嘅Vsinger Live就係洛天依目前規模最大嘅商業演出.
王屋村古屋
王屋村古屋，又叫「王屋村民宅」（英文：The Old House at Wong Uk Village），係喺香港沙田圓洲角西南端. 王屋村喺清朝乾隆年嘅時代（一七三六至一七九五年）由原籍廣東省興寧縣嘅王氏族人起嘅. 十九世紀嗰時，由廣東南下九龍嘅旅客同貨物都以圓洲角為交通中心點，王屋村就成為咗商旅嘅貿易站，直至到十九世紀尾先開始末落. 隨住沙田海不斷咁填土去發展沙田新市鎮，王屋村好多古老嘅建築已經荒廢同拆咗. 剩番嘅呢間古屋大概喺1911年由王氏第十九代祖先王清和起，古屋樓高兩層，用青磚砌成，裡面有精美嘅壁畫同傳統裝飾，係圓洲角嘅歷史標記. 香港政府喺1984年接管咗王屋民宅之後，喺隔離起咗王屋花園，更喺1989年12月22號將王屋民宅評為香港嘅法定古蹟.
馬尾藻海
馬尾藻海係北大西洋中間嘅一個海，皆因海面漂浮咗大量馬尾藻而有呢個名，入面最出名地方係百慕達三角.
＃好掛住日本
《＃好掛住日本》（Long Time No See Japan）係香港無綫電視嘅遊埠節目，由吳業坤、周奕瑋主持，用日本做主題. 節目由2021年9月27號到10月13號逢禮拜一到三22:30到23:00喺翡翠台播出.
Saint-Pierre-Canivet
Saint-Pierre-Canivet係法國嘅一個市鎮，位置喺卡爾華多斯.
墨西哥嘅太平洋時區
墨西哥嘅太平洋時區（Zona Pacífico，冇簡寫）係墨西哥西海岸靠近太平洋地區用嘅時區 ，呢個時區內嘅當地時間喺墨西哥境內叫太平洋時間（Tiempo del Pacífico，冇簡寫），標準時間（冇特別名稱）定義係 UTC−7，夏令時間（冇特別名稱）定義係 UTC-6.
由於北美西岸嘅海岸線去到墨西哥已經斜咗入去，墨西哥嘅太平洋時區並唔對應美國同加拿大嘅太平洋時區，反而係對應美加嘅山區時區（MT），但係喺唔同日子撥鐘.
墨西哥唔係所有靠近太平洋嘅地方都係太平洋時區；喺西北角有一個州係西北時區.
冇夏令時間嘅地方
呢個時區嘅州當中，索諾拉州 ｢唔參與夏令時間計劃｣，全年行標準時間 ，當地時間一年內會有半年同美加嘅太平洋夏令時間（PDT）同步.
謝寧
謝寧（，Charlene Tse；）係1985年度香港小姐競選嘅冠軍，廣東廣州人.
生平
謝寧喺1985年攞過香港小姐冠軍之後簽約TVB ；1988年喺電視劇《絕代雙驕》扮蘇櫻而被關注，跟住喺電視劇《決戰皇城》、《邊城浪子》出過鏡.
家庭
謝寧前夫係藝人岑建勳，兩人生咗兩個女，其中岑寧童亦投身演藝界.
註
類:廣州人
張靜初
張靜初（），原名張靜，係中國女演員，響福建永安出世，響中央戲劇學院導演系畢業. 佢2002年出道，2005年憑電影《孔雀》開始出名，畀人叫做「小章子怡」.
宣道會台山陳元喜小學
宣道會台山陳元喜小學（Christian Alliance Toi Shan H C Chan Primary School）係香港一間全日制基督教資助小學，位於新界沙田區馬鞍山頌安邨，2007年開辦，辦學團體係香港九龍塘基督教中華宣道會，現任校長岑韻蘭.
史
宣道會台山陳元喜小學原本係1984年開辦嘅宣道會陳元喜小學下午校同喺1997年嘅台山商會黃達道紀念學校，兩間學校喺2007年9月合併並搬入喺頌安邨嘅黃達道紀念學校原址.
設施
宣道會台山陳元喜小學嘅禮堂係香港立法會選舉新界東選區同香港區議會選舉沙田區「錦濤選區」嘅投票站.
出面網頁
類:香港小學 類:馬鞍山 (香港)
楊雪儀
楊雪儀（，Cher Yeung，）係1983年度香港小姐競選嘅冠軍.
文明路 (北海海城)
其中喺北京路口有好多護欄同防撞柱，凈限摩托車、電動單車同單車往返經過.
概要
全長1.95km，闊12米，雙向2車道.
經過嘅道路
條路順序從西北到東南排，加粗嘅字係主幹道：
現代雕塑
現代雕塑（modern sculpture）係廿世紀初起源嘅雕塑藝術風格.
現代雕塑其中一個重要特徵係唔具有表示性（representativeness）：喺廿世紀打前嘅西方藝術界，啲人認為雕塑定義上係應該要有表示性嘅，意思即係話覺得雕塑一定要係模仿緊某啲現實世界嘅事物，例如人物、動物、植物或者係死物；不過由廿世紀初開始嘅現代雕塑就出咗好多高度抽象化嘅作品.
企業戰
企業戰（corporate warfare）泛指大型企業之間或者由個人對大型企業作出嘅攻擊. 企業戰可以係以網絡戰嘅型式進行嘅－例如大型企業請黑客幫手攻破同行競爭對手嘅電腦系統，用嚟偷取「同行研發緊乜嘢新產品」等嘅重要情報.
李希
李希（；；）係中國大陸嘅政治人，甘肅隴南兩當人，1983年4月加入中國共產黨，西北師範大學中文系畢業，工商管理碩士，第19屆中國共產黨中央政治局委員.
佢畢業後一直喺甘肅工作，做過省委宣傳部秘書處幹事、省委辦公廳書記辦公室副處級秘書、省委組織部副處長、處長、蘭州市西固區區委書記、蘭州市委常委、組織部長、市委副書記，中共張掖地委書記、市委書記、中共甘肅省委秘書長. 2004年，調去陝西，做省委常委、省委秘書長；2006年5月做延安市委書記.
2011年調去上海，做過市委常委、組織部部長、市委副書記. 2014年調去遼寧，做省委副書記、省長 ；2015年被任命做遼寧省委書記.
哈密機場
哈密機場（）係喺中國新疆嘅一個機場 ，喺1934年嗰陣起好，兼且喺2008年開放畀人用嚟搭飛機.
李希
2017年10月25號，接胡春華，調去廣東做省委書記.
銀河娛樂集團
銀河娛樂集團有限公司（sehk: 00027）簡稱銀娛，喺澳門開賭場及酒店等——旗下成員有星際酒店、澳門銀河、澳門百老匯、城市娛樂會；又對蒙地卡羅濱海度假酒店集團作股權投資，並藉此撈到外國. 其轄下之銀河娛樂場股份有限公司有個澳門嘅主賭牌.
是
隨住銀娛股價猛升，大老細呂志和身家暴漲，彭博億萬富豪指數更一度喺計錯數嘅狀態之下，顯示佢有錢過李嘉誠，做咗亞洲首富.
監控員工網上言論
响2018年6月22號，《東方日報》報道： 銀娛靠昇華在線有限公司，响兩個月前起，循各種途徑喺網上揾出並整走對銀娛不利嘅貼文，特別係監控員工喺社交媒體上面嘅留言，重要佢哋唱好公司. 銀娛因此被投訴干涉員工私隱. 銀娛辯稱，呢啲係該行業慣常嘅網上營銷手法，並响6月20號同傳媒講話噉樣做無違法，然而以保密協議為由唔披露詳情. 有員工懷疑，公司想消除對於佢上年要員工喺颱風天鴿吹襲時返工嘅大量劣評，亦將呢件事同早前劍橋分析違規收集面書用戶資料相提並論，有個人私穩同言論自由遭侵犯嘅憂慮.
响2018年6月22號，香港個人資料私隱專員公署發新聞稿話： 有調查呢單嘢.
風災引爆勞資積怨
颱風天鴿响2017年8月23號吹襲澳門，搞到該城一片狼藉，有唔少自稱銀娛員工隨即喺互聯網寫嘢，向僱主抱怨，部分矛頭直指大股東呂志和家族.
响2017年8月24號，銀娛員工聯盟會發表標題為「銀河娛樂員工給良心顧主呂氏家族的一封信」嘅公開信，內容為： 佢哋真係好嬲；打完風之後，公司要求員工喺兩個鐘頭之內埋位開工，不過欠缺適當安排，極之混亂，場內冇供水兼冇冷氣……噉樣返工簡直係揾命搏……有人加班幾個鐘頭，又有人等車幾個鐘頭；因此遲到嘅，又被通知要扣人工……質問對方人性何在……其他博彩企業都有相應措施，偏偏呢檔冇……呼籲呂氏家族咪再只當旗下員工做賺錢工具，而應該採取更加人性化嘅處理方式……最近喺公司內部做過調查，發現居然有七成半人唔贊成政府畀該公司個賭牌續期，希望老闆自己去了解下箇中原因.
銀娛响2017年8月25號以新聞稿宣布，向所有營運員工發放1200澳門元颱風相關津貼 ，又將受颱風影響而响2017年8月23—25號嘅缺勤，通通當有薪假期，响同期返工唔準時嘅職員亦都唔使扣糧 ……為之前唔夠妥善嘅處理表示遺憾，已經制定特別措施支援員工首先處理屋企要事，鼓勵受影響者向部門主管匯報，等公司跟進同援助. 傳媒指此舉係補鑊措施.
响2017年8月26號，有疑似銀娛員工，喺網上發帖，公開咗封該公司嘅內部衣貓，入面叫隊員「自願」去收拾公司嘅玩水設施——天浪淘園，以求盡快重開，重提醒要着運動裝、帶替換用衣物同防曬劑. 嗰個發布者批評，該集團唔似多間其他公司，派人出動救災，而係叫職員做義工清理公司泳池，行為可恥，唔負社會責任，亦要求政府唔好畀銀娛個賭牌續期. 其他網民亦紛紛和應.
响2017年8月27號，銀娛作出內部澄清： 負責開天浪淘園嘅人手唔夠，驚清理唔切該區俾風吹爛咗嘅植物同設施嘅話，到另一個颱風帕卡吹到嚟時，會好危險，因此至會鼓勵其他員工响開工時間過去幫手 . 然而用詞不當，引起誤會，特此致歉.
銀娛人事部同三個員工代表約咗，响2017年8月30號去勞工事務局，準備喺該局人員在場嘅情況，討論勞方之前提出之福利同工作安排要求，然而資方話有突發災後事宜，趕住要去處理，放咗飛機，叫褪遲一日傾. 响當日，有唔同工會嘅代表同唔止兩百個銀娛員工，由立法議員宋碧琪、高天賜同梁榮仔，及民眾建澳聯盟副主席陳德勝陪住，去到該局，投訴被公司剝削權益……又要求銀娛人事部嘅人即刻嚟傾；後者得悉後，由管理層代表赴會. 銀娛員工聯盟會理事長呂毅偉及副理事長黃長源等人，提及資方之諸多唔妥，以及職員對佢哋嘅唔滿意. 銀娛一方話會積極跟進員工嘅訴求，並樂意建立恆常之溝通機制，收集佢哋嘅意見. 銀娛之後發出新聞稿，宣布提供「災後復修援助」、「嚴重損失援助」、「特別現金獎賞」及「特別股份獎賞」等支援；又推出新嘅颱風政策，包括增加某啲津貼.
响2017年9月4號，銀娛宣布，旗下員工可以得到相當於3個月工資嘅「特別股份獎賞」及最少有1.4個月工資咁多嘅花紅.
响2017年9月5號，新澳門博彩員工權益會同一班銀娛員工，喺澳門銀河附近遊行，該會理事長周銹芳表示，之所以發動遊行，係因為收到銀娛員工嘅求助——主要訴求包括 ：爭取出14個月糧、取消員工評分機制同飛牌制度，以及要求升職機制公平透明等 ；亦有員工批評，嗰年突然改咗制度——只係喺九月發放相等於七成半月薪嘅特別花紅，亦唔係個個都有份攞……新措施唔合理又唔公平，要求資方响一個禮拜之內回覆，否則或者罷工. 治安警察局稱佢哋派咗大概廿人維持秩序，遊行者人數約為百五 ；遊行方則話佢哋有三百人到. 銀娛指呢個係非銀娛員工組織嘅遊行，不予置評.
米奴烈
米奴烈（，Simon Mignolet，）係比利時男足球員，2006年開始打職業賽，效力過聖特雷登、利物浦足球會 、新特蘭 布魯日、比利時國家足球隊，參加過2014年FIFA世界盃、2016年歐洲國家盃、 2018年FIFA世界盃.
銀河娛樂集團
風災引爆勞資積怨
呂志和接受星島新聞集團專訪 ，解釋之前一連串勞資糾紛係誤會 ，又向員工表示感激 ，重講述為賑災所做之善事嘅詳情 ；報道由2017年9月5號起出街.
米奴烈
葳蕤史
佢曾經攞過或者提名過下面呢啲獎：
銀河娛樂集團
風災引爆勞資積怨
銀娛响2017年9月11號發出通告，宣布安排部分將會交畀員工嘅公司股份，提早發放.
王曉明 (北京)
王曉明（；；）係中國大陸嘅政治人同官員，北京人. 曾經做過北京市地方稅務局長同黨組副書記，亦喺2013年4月做過北京市政府副秘書長.
Saint-Pierre-des-Ifs, Calvados
Saint-Pierre-des-Ifs係法國嘅一個市鎮，位置喺卡爾華多斯.
王曉明 (北京)
2018年5月21號，佢喺北京參加完工作會議之後墮樓死咗，終年58歲. 事發後，差佬第一時間查呢單嘢，證實唔係俾第啲人殺. 按佢醫院診斷記錄同家屬表示，話佢因長期患抑鬱症有關.
攷
類:中華人民共和國官員 類:中國共產黨員 類:高空墮落死者
亨利·摩亞
亨利·摩亞（Henry Moore，）係英國一個雕刻家，出名在整咗好多現代雕刻作品.
墨西哥嘅西北時區
墨西哥嘅西北時區（Zona Noroeste，冇簡寫）係墨西哥西北便下加利福尼亞州專用嘅時區，呢個時區內嘅當地時間喺墨西哥境內叫西北時間（Tiempo del Noroeste，冇簡寫），標準時間（冇特別名稱）定義係 UTC−8，夏令時間（冇特別名稱）定義係 UTC-7.
呢個時區同北美太平洋時區係同一個時區，撥鐘嘅日子亦都同美加完全同步.
周祖謨
周祖謨（謨讀無，；），字燕孫（），係中國嘅語言學者.
佢唔用近代嘅語言學理論，而係立足中國嘅音韻學、訓詁學傳統，喺呢個範圍內搞嘅研究質量好高.
生平
周祖謨原籍浙江杭州，但喺北京出世大.
1932年入學北京大學，1936年畢業. 畢業論文係《篆隸萬象名義中之原本玉篇音系》（《問學集》收錄），同同時期河野六郎嘅畢業論文一樣攞同樣嘅題材. 畢業後佢就職喺南京嘅中央研究院歷史語言研究所，1937年返北平（北京）見屋企人，咁啱抗日戰爭爆發，因爲噉滯留喺北平，於是去輔仁大學教書.
重症肌無力
重症肌無力（myasthenia gravis）係一種影響肌肉嘅長期病. 病人嘅身體產生一啲異常嘅抗體阻礙負責控制肌肉嘅神經細胞嘅神經傳遞素嘅受容體，搞到神經細胞唔能夠有效噉控制身體嘅肌肉，令到佢哋肌肉冇力；呢個病症狀包括眼同面嘅肌肉冇力，而呢點可以造成病人吞嘢有困難或者講嘢有困嘢，手腳肌肉受影響嘅病人喺行路等方面都會有障礙.
死亡塔
《死亡塔》（Game of Death II），又叫《死亡遊戲Ⅱ》，係套1981年上畫嘅香港電影，由洪金寶、元奎、吳思遠執導，李小龍、黃正利、唐龍、喬宏、元彪、李海生主演. 套戲有部份鏡頭嚟自李小龍未拍好嘅遺作《死亡遊戲》.
重症肌無力
[[Category:病]]
哥頓藍斯
哥頓藍斯（，Gordon James Ramsay， ）係一個英國廚師、美食評論家、餐廳老細同電視名人.
拎
類:廚師
髓磷脂
髓磷脂（myelin）係一浸包住軸突嘅脂，幫手將條軸突絕緣，等神經訊號傳遞得快啲.
維科揚斯克山脈
維科揚斯克山脈，係俄羅斯嘅一條山脈，主要穿過西伯利亞東部嘅薩哈，長約莫1000公里.
周祖謨
生平
戰後嘅1947年就任爲北京大學中文系嘅副教授（1950年做教授）. 中華人民共和國成立後亦繼續喺北京大學教書.
主要著作
《漢魏晉南北朝韻部演變研究》（同羅常培共著，科學出版社，1958年）根據押韻資料研究漢代到南北朝嘅音韻變化，原本預定全四冊，但只出版咗第一分冊（漢代部分）.
《廣韻校本》同《廣韻校勘記》（商務印書館，1938年）係以澤存堂本嘅《廣韻》爲元本，訂正咗錯誤而成嘅著作，而家市面賣嘅《廣韻》通常係基於呢個版本.
《唐五代韻書集存》（兩冊，中華書局，1984年），呢部著作收集咗從敦煌等地發現嘅30種切韻系韻書，解說咗後影印出版，呢部著作雖然集大成，但印刷質量非常之差.
《方言校䇳》（巴黎大學北京漢學研究所，1951年，之後科學出版社，1956年）係傳統嘅《方言》研究嘅集大成，佢收集諸多版本，做咗校勘，係部重要著作. 呢類著作仲有《爾雅校䇳》（1984年）、《釋名校䇳》（《文史》47期，1998年）、《洛陽伽藍記校釋》（1956年）.
周祖謨嘅主要論文當中有15篇出版爲《漢語音韻論文集》（商務印書館，1957年），之後有含埋呢啲文章嘅《問學集》（兩冊，中華書局，1966年）. 《問學集》收埋有關《切韻》成立嘅基本論文，有名嘅如《切韻的性質和它的音系基礎》.
仲有以下論文集.
參攷文獻
類:中國語言學家 類:北京人 祖謨
和田機場
和田機場（）係喺中國新疆嘅一個機場 ，喺1956年嗰陣起好兼且開放畀人用嚟搭飛機.
特拉法加廣場
類:廣場 類:西敏市
阿爾泰山脈
阿爾泰山脈係中亞嘅一條山脈，主要穿過中國新疆同蒙古，亦穿過少少俄羅斯同哈薩克，長約莫300公里.
類:中亞
Saint-Pierre-du-Bû
Saint-Pierre-du-Bû係法國嘅一個市鎮，位置喺卡爾華多斯.
莊馬田施利亞
莊馬田施利亞（Johann Martin Schleyer，）係德國男作家同詩人，係窩拉普克文嘅創始人.
曾紀華家族
曾紀華家族係一個商業家族，祖籍福建惠安，喺香港以至台灣同南洋都有佢哋嘅生意，不過依家勢力大不如前.
家族史
曾紀華喺福建惠安出世，雖然出身書香世家，但係老豆曾廼銘死得早，佢讀完小學已經跟住大佬曾紀棠出晉江搵嘢做. 之後佢更加隻身走去緬甸做工，後來因為出口大米賺到第一桶金，佢亦都喺緬甸識到佢第一個老婆王素英.
喺戰後，佢嘅生意更加多元化，初期有印刷廠，之後更加有地產、港口同銀行等等嘅業務. 到1997年5月，曾紀華死咗，當時佢已經有100億港紙嘅身家.
曾紀華死咗之後，佢將大部分身家畀咗第二個老婆馮婉琳嘅兩個仔曾文豪同曾文能，包括當時嘅四間上市公司，不過由於擴張太快，加上亞洲金融風暴，曾氏兄弟要賣公司還債. 2001年，細佬曾文能更加因為穿公司櫃桶底，搞到要去食皇家飯.
到2004年，大房嘅人喺台灣告二房嘅人，要求分到更加多遺產，不過敗訴收場.
雖然身家少咗一大截，但係曾氏兄弟仍然活躍名流圈子，細佬同好多女星都傳過緋聞，包括周汶錡同陸詩韻. 大佬曾文豪就喺2018年同細21年嘅落選港姐李美慧結婚.
大房方面，大仔曾文仲曾經係中國地產商沿海家園嘅主席，亦都係主要股東之一，佢又做過第十一屆中國全國政協.
參考
類:香港家族 類:祖籍福建
唐琳玲法院偷拍案
2018年5月，當時唐氏35歲，係中國大陸人，鄉下浙江紹興，化名唐琳. 原本2015年時佢有香港身分證可有條件留港，未係香港永久性居民，同時持有港澳通行證，報稱因工作關係要成日出入大陸同香港，但此後遭政府收返佢個「香港」身份同踢返大陸. . 佢母語係普通話，但聲稱會講英文.
唐琳玲因旁聽香港高等法院審訊期間違規拍攝俾人捉到，法庭檢控佢但係佢無交50000蚊保釋金，同報假資料而被拘捕 ，經審訊後，最終被判監7日，須支付訟費197,260港元. 雖然同日走得，但係唐返大陸之後至今一直未畀錢，最後香港納稅人埋單.
註
<references group="註"/>
夕陽天使
《夕陽天使》（So Close），係套2002年上畫嘅香港電影，由元奎執導，舒淇、趙薇、莫文蔚主演，其他主要演員包括宋承憲、溫兆倫、石修、衛志豪、倉田保昭等等.
多巴胺
多巴胺（dopamine，嚟自3,4- d ihydr o xy p henethyl amine ）係腦入面嘅神經傳遞素一種，同快感有好大關係，可以影響一個人嘅情緒.
簡介
多巴胺係一種神經遞質，用嚟幫細胞傳送脈衝，主要負責大腦嘅情慾、感覺，傳遞興奮同開心嘅信息，同上癮有關.
愛情嘅感覺對應到生化層次，同腦入面產生大量多巴胺起嘅作用有關.
吸煙同吸毒都可以增加分泌多巴胺，令上癮者覺得開心同興奮. 多巴胺傳遞開心、興奮情緒嘅呢個功能，醫學上用來醫抑鬱症.
多巴胺不足或者失調就會令人冇咗控制肌肉嘅能力、或者集中唔到注意力. 冇能力控制肌肉嚴重嘅時候會搞到手腳不由自主噉震、以至患柏金遜症.
當我哋積極做某啲嘢時，腦入面會好活躍噉分泌大量多巴胺，但係多巴胺分泌過量會過度消耗體力同熱量，搞到早死.
西高止山脈
西高止山脈，係印度嘅一條山脈，主要穿過印度半島西南部嘅馬哈拉施特拉邦、卡納塔克邦同基拉拉邦，長約莫1600公里.
多巴胺
簡介
極端情形好似就係多巴胺分泌過多引起嘅病. 患者四肢同身體會好似跳舞噉不由自主地抽動，做成日常行動不便，疾病發展到晚期，病人嘅生活無法自理，冇咗行動能力，講唔到，容易哽到，甚至食唔到.
王永平
1969年攞到香港大學經濟學榮譽學士. 1969－1973年喺國際船公司度做. 1973年考咗入政府做政務主任，呢段時間做過好多個部門. 1987－1989年做公務員事務副司（副銓敘司），1989－91年做副工商司，1991－1994年做香港駐關稅暨貿易協定（即係世界貿易組織前身）嘅常任代表，1994－1995年做民政總署署長，1995－2000年做教育統籌司（即係後來嘅教育局局長），2000－2006年做公務員事務局局長，2006－07年做工商及科技局局長. 2007年6月退休.
王永平做教育統籌局局長嗰時推行母語教學，做公務員事務局局長嗰時推銷著名嘅「肥雞餐」.
佢退休之後，喺2008年做香港中文大學政治與行政學系兼任教授. 而家係香港大學政治與公共行政學系名譽教授 ，香港城市大學公共及社會行政學系客座教授. 亦係商業電台《不平平則鳴 平上去入立法會》前節目主持. 喺am730同信報都有報紙專欄.
祈年大街
祈年大街（；）係中國北京嘅南北走向主幹道，喺東城區. 南邊從天壇路嘅天壇北門開始，一直去到北邊嘅前門東大街同臺基廠大街、崇文門內大街嘅交界.
敘述
全長1.4km，闊42米，雙向6～8車道.
經過嘅道路
條路從南到北排，加粗嘅字係主幹道：
類:北京主幹道
建築生態學
建築生態學（arcology）指旨在減低高度密集人口嘅生態影響嘅建築設計：喺現實世界，建築物會由人使用，人用建築物嘅過程往往會產生垃圾（例如人住喺棟建築物入面就會有用完嘅餐具同廚餘），而且建築物需要維修，而維修嘅過程都會產生垃圾（例如係爛咗嘅門同窗），所以一棟建築物有人用就實會有可能污染周圍嘅生態環境；建築生態學正正就係思考點樣將建築物設計成將呢啲生態影響減到最低，簡單嘅例子有思考道路同垃圾房嘅設計，睇吓點樣可以令建築物更有效率噉運走啲垃圾.
脫髓病
脫髓病（demyelination）係一類中央神經系統嘅病，包括一柞涉及髓磷脂受破壞嘅病：髓磷脂係一浸包住軸突嘅脂，幫手將條軸突絕緣，對神經訊號嘅傳遞嚟講好重要；一個患有脫髓病嘅病人身體有某啲問題，搞到佢啲神經細胞嘅髓磷脂受損，進而影響佢啲神經細胞傳訊號嘅能力. 症狀就視乎髓磷脂受損嘅係乜嘢神經細胞.
[[Category:病]]
小安
小安（Andrew Chen ；本名陳信安），係臺灣音樂人. 最初佢喺2003年4月出咗第一隻唱片《浪費愛情》以歌手身份出道. 佢依家已經退居幕後.
河南村
河南村（）係東亞村名，可以係：
神經生成
神經生成（neurogenesis）係指新神經細胞由幹細胞嗰度生出嚟嘅過程.
資訊爆炸
資訊爆炸（information explosion）係指因為資訊科技而引起嘅手上資訊量大幅提升，例子可以睇大數據（big data）等嘅課題.
黃寶基
黃寶基，香港親中派政治人物兼體育、演藝、文化及出版界人士.
選舉經歷
喺2021年9月，佢成為香港特别行政區選舉委員會體育、演藝、文化及出版界委員. 之後佢喺李家超無提政綱嘅情況下，有份提名李家超參與2022年香港行政長官選舉.
喀什機場
喀什機場（）係喺中國新疆嘅一個機場 ，喺1953年嗰陣起好兼且開放畀人用嚟搭飛機.
梁韻蕊
梁韻蕊（，Anglie Leung，）係1982年度香港小姐競選嘅冠軍.
生平
梁韻蕊喺香港出世，鄕下係廣東梅州，中學畢業後進修廣告平面設計​​課程，之後佢去香港小姐，攞到冠軍，加入無綫電視，出名角色係《歡樂今宵》趣劇入面嘅「牛奶妹」，之後佢拍過唔少電影.
常家村
常家村（）係中國村名，可以係：
神經細胞冇得互換定律
神經細胞冇得互換定律（law of no interchangeability of neurons）係神經科學上嘅一條定律，主張「一粒神經細胞喺功能上冇得由第粒同類細胞取代」.
郭軍城
郭軍城（Gary Kwok，），係香港第一個贏得亞洲冠軍嘅桌球手，有「亞洲之虎」嘅美譽，亦係前香港亞洲電視賽馬節目主持人，喺1980年代曾經同董驃同熊良錫拍檔主持《賽馬結果》節目，亦曾經拍過電影.
生平
郭軍城十三歲開始打桌球，喺1985年贏得亞洲桌球錦標賽冠軍，係香港第一個贏得亞洲冠軍嘅桌球手，贏得「亞洲之虎」美譽. 之後，郭軍城亦曾經多次贏得中國全國桌發錦標賽冠軍.
球場以外，郭軍城喺1980年代曾經同董驃同熊良錫拍檔主持亞洲電視賽馬節目《賽馬結果》，亦曾經客串參與電影演出，作品有：《望子成虫》（1984）、《青蛙王子》（1984）、《摩登仙履奇緣》（1985）、《皇家師姐》（1985）、《吉人天相》（1985)、《點指賊賊》（1988）等.
2000年，郭軍城曾經喺廣州同當時年僅十三歲嘅中國「桌球神童」丁俊暉切磋，結果落敗.
郭軍城後期大部分時間喺中國內地教波，間中都有返香港參加比賽，2009年得到香港比力公開賽季軍.
2011年3月11號晚，郭軍城同太太由陝西搭火車到廣州途中，懷疑心臟病發，送院後證實死亡，終年59歲.
參考
軍城 類:香港電影男演員
容器
容器（container）係指用嚟裝第啲物件嘅工具，可以部份或者完全封閉，用響容納、儲存同運輸啲物件. 物件可以放置響容器度，而容器就可以保護物物件.
歷史
人類用容器嘅歷史至少有十萬年，甚至可能有幾百萬年嘅歷史. 第一個容器可能係用響儲存嘢食 ，咁樣令啲嘢食可以保存更長嘅時間，亦都方便攜帶，仲可以唔使受其它動物嘅侵擾. 儲存嘢食嘅容器對人類社會嘅發展有好大嘅意義，呢個係響靈長類動物入面嘅一種獨有嘅行為. 最早嘅容器可能是自然界入面原先有的嘅物體，例如響塔魯族 同夏威夷族 嘅文化入面，有用空心葫蘆嘅案例. 之後，再出現咗籃、木器同陶器.
醫醫，我不想再病了
《醫醫，我不想再病了》（Better Be Healthy）係香港無綫電視嘅遊戲節目，由楊潮凱、黎諾懿主持，用各種病症做主題. 節目由2021年9月30號到11月18號逢禮拜四、五22:30到23:00喺翡翠台播出.
莎車葉爾羌機場
莎車葉爾羌機場（）係喺中國新疆嘅一個機場 ，喺2017年嗰陣起好兼且開放畀人用嚟搭飛機.
西南廣播公司
西南廣播公司（Südwestrundfunk）係德國嘅一個州立廣播公司，佢有三個中心：巴登–巴登、緬恩斯同斯圖加特，其中斯圖加特係管理中心. 佢喺1998年成立，係繼西德廣播公司之後德國公共廣播聯盟中第二大嘅廣播公司. 佢係巴登–符騰堡同萊茵蘭–普法茨兩個州嘅公辦企業.
Saint-Pierre-du-Fresne
Saint-Pierre-du-Fresne係法國嘅一個市鎮，位置喺卡爾華多斯.
勞錦嫦
佢亦係鄭經翰個老婆.
阿菲
阿菲可以係：
葛蘭
葛蘭（；；Grace Chang；；本名張玉芳；一說張玉瑛），中國浙江省海寧縣（依家海寧市）人，著名香港電影演員，1950年代至1960年代間主演過多部著名華語歌舞片，並以兼具「演歌舞」三者著稱，主演作品中好多歌亦傳唱到依家，佢代表作有《曼波女郎》、《青春兒女》同《野玫瑰之戀》作品. 1964年息影後，葛蘭轉而拜師學習京劇同參與相關演出，1989年同好友出版京劇唱片合輯. 另外都喺過公開活動入面獻唱或表演. 佢侄仔係著名音樂劇作曲家高世章.
生平
祖籍浙江海寧，喺南京出世，喺上海長大. 藝名係由佢英文名Grace譯嚟. 葛蘭由細個就開始學聲樂，1949年佢跟老豆搬去香港. 1952年，佢進入泰山影業公司，出演處女作《七姊妹》. 1961年葛蘭同高福全喺倫敦結婚，1964年退出影壇.
演藝經歷
1952年4月，重喺香港德明中學念高三嘅葛蘭，報考卜萬蒼嘅泰山影業公司，葛蘭係首個報名嘅，後來以最高嘅分數被錄取. 訓練班結束後，泰山影業公司為訓練班的女演員拍攝了影片《七姊妹》，佢同劇中其他嘅6位女主角：鍾情、李嬙、劉亮華、羅婷、陳芸、容遠菁並叫做「泰山七姊妹」，冇幾耐佢加入卜萬倉嘅泰山影業公司. 卜萬蒼特別睇好葛蘭，令佢同俞振飛、黃飛然同葉冷竹琴學習表演藝術同西洋聲樂. 同時，佢京劇唱得幾好，都講到一口流利嘅英語，1954年，好萊塢影帝克拉克·蓋博（Clark Gable）喺香港拍電影（Soldier of Fortune)，要征演一位會講英語嘅中國女演員飾演漁家女一角，有2000幾人參加考試，但剩係錄咗葛蘭一人. 1956年，葛蘭同林黛，白光等人去台灣幫蔣介石祝壽，返港後加入國際電影懋業有限公司，冇耐佢主演電影《曼波女郎》，佢飾演李愷玲，同日後女演員樂蒂嘅老公陳厚搭戲，由於佢唱同舞蹈樣樣都得，人們就叫佢「曼波女郎」. 佢後嚟又出演《酒色財氣》、《野玫瑰之戀》、《六月新娘》等，都有出色嘅表演.
息影
1961年6月15號佢同港澳富商高福全喺英國倫敦結婚，高福全喺1916年出世，比葛蘭大17歲，佢係尤敏老公高福球嘅哥哥，所以，葛蘭同尤敏係妯娌關係. 喺7個幾月嘅環球蜜月旅行後，佢又返到香港拍《教我如何不想她》、《寶蓮燈》等影片. 1964年，葛蘭喺演完《啼笑姻緣》（上、下集）後，正式退出影壇同歌壇，喺屋企專心相夫教子. 1989年11月，葛蘭同好友們灌錄咗一張叫《京曲選萃》嘅唱片. 1993年4月，香港市政局舉辦第12屆香港國際電影節，主題曲係《國語片與時代曲》，葛蘭應邀出席座談會嘅嘉賓. 1994年係京劇泰斗梅蘭芳嘅百年誕辰，葛蘭同18名友人喺香港西灣河文娛中心舉行咗憶梅清唱晚會，所得嘅收益全部用喺慈善用途. 1995年2月，佢接受衛視中文台台長甘國亮嘅電視訪問. 2002年4月11號，佢應香港電影資料館嘅邀請，出席「舊歡如夢：國泰回顧展」座談會「電懋之星：印象與形象」. 7月6號，佢參與出演咗由雅友集同中華傳統戲劇學會舉辦嘅京劇清唱晚會以慶祝香港回歸5周年，2004年，葛蘭嘅老公過世，享年88歲，佢哋有一個仔，喺1966年出世 ，2013年8月11號，葛蘭出席「曼波女郎回來了」活動.
出面網頁
類:祖籍浙江
戴月娥
戴月娥（Wanda Tai，）係1980年度香港小姐競選嘅冠軍.
加拉瑪依機場
加拉瑪依機場（）係喺中國新疆嘅一個機場 ，喺2006年嗰陣起好兼且開放畀人用嚟搭飛機.
南阿爾卑斯山脈
南阿爾卑斯山脈，係紐西蘭嘅一條山脈，主要穿過南島嘅西部，長約莫500公里.
阿拉丁
阿拉丁係阿拉伯神話人物，收錄喺《天方夜談》入面. 阿拉丁住喺油燈入面，所以又叫燈神，畀人叫出嚟就可以令人願望成真.
石河子花園機場
石河子花園機場（）係喺中國新疆嘅一個機場 ，喺2016年嗰陣起好兼且開放畀人用嚟搭飛機.
內興安嶺
內興安嶺，係外滿洲嘅一條山脈，主要穿過俄羅斯哈巴羅夫斯克邊疆區同濱海邊疆區，長約莫1200公里.
多變量方差分析
多變量方差分析（multivariate analysis of variance，MANOVA）係方差分析嘅一個變種，用嚟分析多過一個應變數；簡單講嘅話，MANOVA 做嘅嘢就係比較唔同組嘅平均值向量－喺一般嘅 ANOVA 當中，每組得一個數值（個應變數嘅平均值），而 MANOVA 要考慮多過一個應變數，所以做法就變成每組有一個向量 ，即係 n 個應變數（假設每個應變數都最少去到等距層次）.
曳曳同學會
《曳曳同學會》（，英文：Good Boys）係套喺2019年上畫嘅美國笑片，主角係路威賀維.
葉蘊妍
葉蘊妍（IP Wan-in Jaique，） ，花名阿菲或大師姐，係香港全職英式桌球員.
簡歷
早年就讀潔心小學同潔心林炳炎中學. 2000年嘅暑假，葉蘊妍跟住男同學去桌球室打波而開始接觸桌球. 商科畢業之後，佢為咗爭取更多練習嘅機會，就去球會做駐場主任，時時要幫球會「戥腳」（做客人嘅臨時對手），輸球就要畀「波鐘錢」，所以時時都要貼錢打工，直至到2009年，佢成為咗香港精英運動員之後，就享有固定津貼，同實報實銷練習嘅場租.
2004年，佢喺朋友介紹下搵到港隊名將區志偉指點球技，由基本功夫學起，只係學咗兩個月就喺第一屆香港女子桌球公開賽奪得冠軍. 2007年，佢正式轉做全職桌球手.
代表中國香港參加2010年亞洲運動會，伙拍吳安儀同蘇文欣奪得女子英式桌球6個紅球團體金牌.
出面網頁
類:香港士碌架運動員 類:香港女運動員 蘊妍
Saint-Pierre-du-Mont, Calvados
Saint-Pierre-du-Mont係法國嘅一個市鎮，位置喺卡爾華多斯.
陳永華
陳永華，香港親中陣營政治人，亦係一位著名作曲家.
政治參與同經歷
佢係香港親中陣營嘅支持者，曾經有份參與一份聯署，支持北京當局未經諮詢或香港人同意而強行訂立，搞到泛民主派一致負評嘅《香港國安法》 ，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯.
喺2021年9月，佢成為香港特别行政區選舉委員會體育、演藝、文化及出版界委員. 之後佢喺李家超無提政綱嘅情況下，有份提名李家超參與2022年香港行政長官選舉.
參考
類:香港作曲家
厄爾布爾士山脈
厄爾布爾士山脈係伊朗一條山脈，主要穿過伊朗北部嘅裏海南岸，最高點係德馬峰，高5,610米.
福隆港
福隆港（；馬來文：Bukit Fraser；英文：Fraser's Hill ）喺馬來西亞彭亨州同雪蘭莪州交界附近，屬於彭亨州界入面中央山脈範圍，海拔1,260米高. 呢度環境風涼氣爽，全年溫度維持喺17°C〜28°C /63°F〜85°F；被譽為馬來西亞最靚同最自然嘅山區度假地，亦係馬來西亞三大出名避暑高原之一. 喺中心嘅環島鐘樓，係一個仿造英國倫敦大笨鐘嘅鐘樓，同背後嘅福隆港郵政局相映成趣，係福隆港嘅標誌. 呢度高原上面設有一個19洞嘅哥爾夫球場、射擊訓練場同埋馬場. 每年5月，福隆港仲會舉行觀鳥大會，旅遊者對所觀察嘅雀鳥進行記錄同攝影.
人名說
其一係1955年《星洲日報》黃枝運嘅講法：據講從前有一個對當地幾有貢獻嘅大包工頭，名叫「福隆」. 佢死後，啲人將呢度改叫「福隆」嚟記念佢.
其二係1956年《南洋商報》何榮華嘅講法：據說1914年以前，有一位德國礦家喺呢座冷山開採錫米，請咗好多華人勞工，採錫機械猶存喺牛棚坑下. 至第一次世界大戰爆發，嗰個德國礦主應召回國，將礦務咐托畀工頭「福隆」氏（姓同籍貫不詳）去經營. 當時華人都爲福隆氏感到光榮，而且礦湖若港，所以改冷山做「福隆港」. 新馬潮人歷史學者潘醒農採納呢一個講法，喺佢1961年編著嘅《星馬名勝》中講到：據說1914年前，德國人嘗試喺嗰座山開礦，第一次世界大戰發生，礦主返德國，將礦務託付工頭「福隆」氏，挖錫後嘅坑溝積水，礦潭成個港噉，所以華人叫做「福隆港」.
商號說
其一係1949年《南洋商報》符豹嘅講法：探尋當地老先輩得知，據說喺卅幾年前，當地係華僑同德僑挖錫嘅地方，後者因英德戰爭而撤退，佢嘅錫產就歸併華僑經營，嗰間公司叫做「福隆」，挖錫地點就係兩峯對立嘅峽底，之後因兩峯山水瀉下其間，流成淵泓嘅溝渠，泛如港灣，所以華僑就改名做「福隆港」.
其二係南洋史地學家許雲樵嘅講法，佢喺1975年答覆華人穆斯林領袖伊布拉欣馬天英嘅英文信函中話：19世紀有一位住喺山腳下嘅華裔商人，佢喺小溪邊開咗一間雜貨店，嗰啲要通過峽谷前往彭亨嘅人，經常喺店入面買嘢同休息，因為店入面嘅招牌上寫有「福隆」兩個字，所以啲人就將呢笪地方叫做「福隆港」. 之後嗰個峽谷同山都統稱呢個中文名，因為嗰時呢座山仲未改名，實際上「港」字唔係用嚟稱呼呢座山. 但係許雲樵曾經喺1972年喺《南洋商報》專欄中肯定咗「福隆港」嘅「港」係「崗」嘅訛講法，佢亦解釋原來嘅港喺山下面，喺19世紀由一個華人所開辟，由嗰度登山通過峽谷可以去到彭亨，所以行人就將山亦叫做港.
早期歷史
一般認爲福隆港嘅開闢係以劉易斯·詹姆斯·花沙喺1890年代爲開始. 花沙係喺新加坡出世嘅蘇格蘭裔商人. 佢曾經喺1882年宣佈破產，之後因為商業罪案而被判監兩年. 出獄之後，花沙離開新加坡前往彭亨，1890年代開始喺都賴經營錫礦運輸業務，之後就將業務轉移去福隆港. 花沙喺20世紀退休，1901年7月到英國結婚，1906年8月喺奧地利度假期間逝世. 但係多年以嚟，大多數宣傳福隆港嘅旅遊網站同手冊都寫有關花沙嘅錯誤信息，其中以花沙晚年「神祕失蹤」講法最為流行.
隨住殖民地歐洲人口增長，對高原勝地嘅需求亦日益增加. 1917年，新加坡主教同雪蘭莪牧師錢皮恩（A. B. Champion）前去岬（The Gap）嘅別墅短期度假. 有一日清晨，佢哋帶住午餐行上福隆港. 道路好崎嶇，佢哋花咗成日時間，沿住山脊同依家哥爾夫球場所在嘅山谷，揾洋房可能所在嘅地方. 佢哋發現經理嘅洋房已被廢棄，破舊不堪，唔適合居住. 之後，佢哋唔知咩原因蕩失路，好彩畀兩位錫克籍警員救咗出嚟. 返到新加坡後，主教畀高級專員寫咗一份報告，表明喺嗰度能夠較易開發避暑山站（Hill station）. 1919年8月嘅初步地形測量進一步認可咗呢份建議. 同月，聯邦委員會嘅非官方成員金德斯（R. C. M. Kindersley）被告知將撥款將福隆港開發成為避暑勝地，工程喺同年10月開始. 彭亨工程師馬格（F. W. Mager）開始喺花沙洋房周圍清理土地，勾勒出一條由岬上山嘅道路，又勘測建築物嘅選址. 1920年，福隆港歸屬聯邦政府轄下嘅發展委員會負責，正式改名做Fraser's Hill.
欽差大臣葛尼遇刺
1951年10月6號下晝1點左右，英殖民政府最高專員（British High Commissioner，華人叫做欽差大臣）亨利葛尼，喺前往福隆港途中畀馬來亞共產黨員殺害. 當時車隊包括，一架路華越野車喺前開導，入面坐住5位馬來警察同1位司機，葛尼同佢夫人同私人祕書所乘坐嘅勞斯萊斯轎車隨後，再後係一架無線電巡邏車，入面坐住1位護送隊指揮官（副警監）同6位馬來武裝警員、同埋一架裝甲偵察車殿後，入面坐住一位槍手同一位司機.
行至新古毛－福隆港路56英里又四分之三處時，車隊畀馬來亞共產黨游擊隊伏擊. 路華車入面除咗一位警員之外，其餘都受傷而跳落車，採取掩護而開槍還擊. 欽差大臣架車繼而遭到密集槍火射擊，而停喺路邊，距離路華車大約40碼. 葛尼喺右旁行出汽車，向路邊嘅高岸而行，仲未抵達就被擊斃. 冇耐偵察車準備轉過欽差大臣架車同路華車遇襲嘅轉角時，遭受射擊，偵察車繼續前行，停喺欽差大臣架車之後，車上人員隨即開槍還擊. 經過短時間駁戰之後就停火，當護送隊指揮官落車時又遭到射擊，隨即再次交火，等馬共成員停火撤離後就電告新古毛警長求援.
行兇者係綽號「小馬」嘅馬共黨員同佢獨立小分隊嘅36名游擊隊員. 根據馬共前總書記陳平所講，佢哋當時希望攻擊大型武裝車隊以奪取武器同彈藥，但係事後收聽新聞報導時先知佢哋殺咗欽差大臣. 4個月後，英國陸軍副參謀鄧普勒接替葛尼出任欽差大臣.
建築
福隆港嘅建築好大程度上採用仿都鐸設計，反映住殖民時代使用嘅殖民地設計同建築風格. 呢個設計用喺福隆港鐘樓作為娛樂設施同埋平房 . 截至2019年，福隆港79座建築入面，只有46座被列為1919年至1957年起嘅歷史建築. 每座歷史建築都分為以下五種類型之一 :
地理
福隆港係一個山區，海拔喺320 m 同 1460 m 之間. 大約44%地區係被認定為陡峭，而平坦區域只佔成個土地面積嘅8％. 福隆港嘅原始森林覆蓋率大約係總土地面積嘅92%，只有1.5%土地面積用喺城鎮. 大約6.5%森林面積已被清除用作二次生植. 馬來西亞10條河流系統發源頭都喺呢度，其中包括雪蘭莪主要水源Sungai Selangor同埋彭亨州東部主要河流系統Sungai Teranum. 呢個地區地質主要係花崗岩，形成沙質、可滲透土壤同埋好容易導致水土流失.
氣候
福隆港氣候屬熱帶性氣候. 呢一區全年降雨量都好充足. 平均氣温係20 °C；全年平均雨量係2665 mm. 當中7月降雨量最低，平均雨量只有 118 mm，而11月雨量最多，有341 mm. 5月係全年平均最熱嘅月份，有20.8 °C，1月係全年平均最凍嘅月份，有18.9 °C. 喺最乾同最濕嘅月份之間嘅降雨量差別係223 mm.
生物多樣性
福隆港位處係馬來西亞少數嘅原始森林之一，1897年植物學家H. N. Ridley發現呢度擁有好高嘅生物多樣性，令科學家同研究人員對呢頭好感興趣. 超過一成喺馬來西亞半島發現嘅植物品種都喺福隆港，嗰度有952種土生品種同36種特有種. 其中13個已經超過60年冇再被觀察到，被認定係滅絕咗. 呢度亦係世界上三個已知有罕見嘅Trig Oak（「Trigonobalanops verticillata」）地方嘅其中之一.
喺福隆港可以揾到嘅動物主要係無脊椎動物，當中包括螞蟻、蜜蜂、甲蟲、蟬、草蜢、飛蛾、蜘蛛同白蟻. 佢哋對維持呢區健康生態系統發揮重要嘅作用. 根據IUCN Red List，截至2013年，三種哺乳類動物被列為瀕臨滅絕，包括馬來貘、合趾猿同馬來亞虎，另有兩種哺乳類動物鬣羚同馬來熊被列為易危. 福隆港擁有250種候鳥同留鳥品種. 部分由俄羅斯、中國同日本飛嚟福隆港避寒. 其他會喺福隆港休息幾個月，之後向南飛去有更溫暖氣候嘅澳洲同新西蘭. 因為呢度有好多雀仔品種，國際鳥盟將呢度訂為重要鳥類保護區.
環境問題
喺Jeriau瀑布附近嘅第二座哥爾夫球場建設涉及森林砍伐，嗰度嘅陡峭山坡可以揾到一啲稀有物種. 呢個問題引起咗植物學家嘅關注，因為呢個地區進一步發展將會帶嚟極大嘅環境影響，包括導致稀有同瀕危植物物種消失. 第二座哥爾夫球場嘅建設亦令到Jeriau瀑布同Sungai Hijau河堆積淤泥. Jeriau瀑布係福隆港受歡迎嘅娛樂區.